10 Khasiat Asam Keping Yang Anda Perlu Tahu

Apakah khasiat asam keping kepada kesihatan? Artikel ini akan membincangkan khasiat asam keping, kandungan nutrisi dan kompaun sihat di dalamnya.

Asam keping atau dikenali sebagai asam gelugor merupakan tumbuhan yang boleh ditemui di kawasan Semenanjung Malaysia, Thailand dan India. Nama saintifik bagi asam keping adalah Garcinia atrovidis dan tergolong dalam keluarga Clusiaceae.

Pokok asam keping mampu mencecah ketinggian sehingga 20 meter dengan batang yang panjang dan ranting yang membengkok ke tanah. Daun pokok asam keping berwarna hijau gelap dan panjang manakala bunganya berwarna merah gelap dan berbentuk bulat.

Bahagian pucuk dan daun pokok asam keping ini pula boleh dimakan secara mentah atau dimasak sebagai sayuran. Di Thailand, asam keping sering dikaitkan dengan sup campuran tomyam yang terkenal kerana rasanya yang pedas dan masam.

Buah asam keping pula berwarna kuning kehijauan dan berbentuk bulat. Buah asam keping yang telah masak ranum akan dihiris, dikeringkan dan digunakan sebagai agen penambah perasa dalam masakan. Asam keping ini memberikan rasa masam dan dijadikan sebagai alternatif kepada asam jawa.

Menariknya, buah asam keping dijadikan salah satu bahan dalam bidang perubatan. Sebagai contoh, dijadikan sebagai ubat untuk merawat sakit perut ketika mengandung dan dijadikan sebagai losyen untuk disapu pada bahagian perut semasa berpantang. Asam keping turut digunakan untuk merawat sakit teling, batuk, sakit tekak, masalah kelimumur, meningkatkan pengaliran darah dan sebagai ubat julap.

Kandungan Nutrisi Asam Keping

Analisis proksimat dan kandungan mineral telah dijalankan untuk mengkaji kandungan makronutrient dan mikronutrient dalam asam keping. Kenyataan dibawah menunjukkan analisis proksimat dan komposisi mineral dalam 100g asam keping yang masih segar.

Kalori: 38.38kcalKarbohidrat: 8.64%Protein: 0.46%Lemak: 0.22%Kelembapan: 90.52%Karbon: 42.52mgAluminium: 0.96mg Kalium: 0.86mgKalsium: 0.18mg

Kandungan Berkhasiat dalam Asam Keping

Asam keping mengandungi pelbagai asid organik seperti asid sitrik, asid tartarik, asid malik, asid askorbik, asid pentadekanoik, asid nonadekanoik dan asid dodekanoik.

Asid hidroksisitrik merupakan asid utama dalam asam keping. Pada awalnya, asid hidroksisitrik dalam asam jawa telah dikomersialkan sebagai produk dalam mengawal berat badan. Asid ini memainkan peranan yang penting dalam mengawal selera makan dan mengawal berat badan.

Asid ini menghalang enzim hepatik yang menukarkan karbohidrat berlebihan kepada lemak. Asid ini turut merangsang penghasilan glikogen dalam darah daripada glukos.

Asam keping turut mengandungi xanthone yang dinamakan sebagai atroviridin. Atrovidirin adalah sebatian aktif semula jadi yang menghasilkan pelbagai kesan positif terhadap badan seperti anti mikroorganisma, anti kanser, anti virus, anti kulat, antioksidan dan berupaya untuk melawan penyakit Tuberkulosis.

Atrovidirin turut memberikan kesan anti obesiti dan memecahkan lemak dalam badan, lantas menjadikan asam keping salah satu bahan semula jadi dalam produk untuk mengawal berat badan. Atrovidirin turut menghasilkan kesan anti keradangan dan melindungi badan daripada penyakit kronik.

10 Khasiat Asam Keping dalam Kesihatan

Salah satu khasiat asam keping adalah ia boleh menghasilkan kesan antioksidan dan beberapa ujian telah dijalankan untuk mengkaji kandungan antioksidan dalam asam keping. Asam keping mengandungi alpha-tokoferol, vitamin E yang merupakan vitamin yang larut dalam lemak.

alpha-tokoferol merupakan antioksidan fenolik yang menghalang reaksi antara oksigen dan lipid tidak tepu untuk menghasilkan hidroperoksida lipid.  Radikal bebas yang terhasil akan menyebabkan disfungsi tisu dan kerosakan kepada sistem tubuh badan.

Keadaan akan lebih serius apabila badan menghasilkan hidroperoksida lipid yang tinggi. Ini kerana hidroperoksida lipid akan menjadikan disfungsi tisu dan kerosakan kepada sistem tubuh badan lebih teruk. Oleh itu, alpha-tokoferol berfungsi untuk melawan radikal bebas untuk mengelakkan daripada oksidasi lipid terhadap oksigen.

2. Kesan Anti Mikroorganisma dan Anti Bakteria

Ekstrak asam keping berupaya dalam melawan mikroorganisma seperti Bacillus subtilis B28, Bacillus subtilis B29, Staphylococcus aureus, Escherichia coli dan Clasdosporium herbarum. Selain itu, asam keping berpotensi dalam membunuh bakteria seperti patogen bakteria, bakteria Gram-positif dan bakteria Gram-negatif.

Kesan anti bakteria amat penting dalam menghalang mikroorganisma dan bakteria yang terdapat pada sistem penghadaman daripada mencetuskan penyakit seperti cirit-cirit, kembung perut dan ketidakselesaan pada perut. Ini kerana asam keping mengandungi kandungan fenolik yang tinggi.

Kajian menunjukkan bahawa ekstrak butanol daripada asam keping menghalang pertumbuhan kulat Cladosporium herbarum. Kulat ini merupakan kulat tumbuhan yang boleh merangsang tindak balas alergi dan serangan asma bagi individu yang sensitif.

Spora Clasdosporium boleh ditemui pada batang pokok, tekstil,  getah, kertas dan juga makanan. Spora ini turut ditemui pada lantai, pada karpet, pada tilam, pada lukisan akrilik, penapis dan kipas.

Cladosporium herbarum merupakan spora yang boleh merebak melalui udara dan menyebabkan daging tidak tahan lama walaupun disimpan dalam bekas yang sejuk beku.

4. Membantu Menurunkan Berat Badan

Asid hidrosisitrik atau dipanggil sebagai HCAyang terdapat dalam asam keping membantu dalam menurunkan berat badan dengan mengurangkan selera makan. Asid hidrosisitrik akan mengurangkan komplikasi yang disebabkan oleh obesiti seperti keradangan, tekanan oksidatif dan kerintangan insulin.

Kajian yang ;ain menunjukkan bahawa asid hidrosisitrik berupaya dalam mengurangkan selera makan, menurunkan berat badan, mengurangkan pengambilan makanan dan meningkatkan proses membakar lemak.

5. Rawatan Tradisional untuk Orang Berpantang

Asam keping dijadikan sebagai rawatan traditional untuk orang berpantang. Asam keping dicampurkan dengan cuka dan dijadikan sebagai losyen untuk disapu pada bahagian perut orang yang berpantang. Selain dijadikan losyen, asam keping turut dijadikan jus dan diminum oleh orang yang berpantang.

Ini kerana asam keping mengandungi kesan anti mikroorganisma dan berupaya untuk membunuh bakteria dan virus yang menyebabkan berlakunya penyakit.

Kanser, pertumbuhan sel tidak normal yang membiak dan merebak ke seluruh badan disebabkan oleh beberapa faktor. Sebagai contoh, terdedah dengan bahan karsinogen, kerosakan pada genetik, keradangan yang kronik, hormon yang tidak seimbang dan disebabkan oleh tekanan oksidatif.

Asam keping mengandungi sebatian yang dikenali sebagai atroviridison B yang berkesan dalam melawan sel kanser seperti kanser payudara, kanser prostat dan kanser paru-paru. Atroviridison B berperanan dalam proses apaptosis, proses dalam mematikan sel kanser yang merebak dengan cepat.

Proses apoptosis akan melawan protein yang menghalang proses apoptosis dan menghasilkan protein yang membantu proses apoptosis. Satu kajian menunjukkan bahawa esktrak asam keping menghalang pertumbuhan kanser sel kolon berbanding sel normal pada dinding usus.

Di samping itu, esktrak asam keping menghasilkan kesan anti keradangan. Keradangan adalah tindak balas sistem imunisasi kepada jangkitan atau gangguan. Kemerahan, panas, bengkak, sakit dan kegagalan organ yang terbabit untuk berfungsi merupakan simptom apabila berlakunya keradangan.

Atrovirinon, sejenis benzoquinone, menghalang penghasilan nitrik oksida dan prostaglandin. Nitrik oksida adalah molekul yang tidak stabil dan boleh dipecahkan dengan cepat didalam saluran darah. Prostaglandin pula adalah lipid yang dihasilkan pada bahagian tisu yang rosak atau jangkitan yang disebabkan oleh sakit dan luka.

Prostaglandin mengawal proses seperti keradangan, pengaliran darah, penghasilan darah beku dan merangsang untuk bersalin. Nitrik oksida merangsang prostaglandin, dan boleh menyebabkan keradangan menjadi kronik apabila dihasilkan dengan terlalu banyak.

8. Mengawal Paras Kolesterol Dalam Badan

Kajian menunjukkan asam keping mengandungi kalium hidroksisitrat untuk mengurangkan paras kolesterol dalam badan. Satu kajian terhadap haiwan dijalankan menunjukkan bahawa ekstrak asam keping berjaya mengurangkan paras LDL-kolesterol (kolesterol jahat) dan meningkatkan paras HDL-kolesterol (kolesterol baik).

Selain itu, pembentukan lemak dalam saluran aorta juga berkurangan. Ekstrak asam keping turut mengurangkan tekanan oksidatif yang berpotensi untuk mengurangkan risiko penyakit atherosklerosis.

Artikel Berkaitan: Punca Kolesterol Tinggi

9. Menghalang Penyakit Osteoartritis

Penyakit osteoartritis adalah sakit pada bahagian sendi lutut yang menyebabkan lutut tidak berupaya untuk bergerak dengan pantas mengelak dari sebarang halangan. Penyakit ini dipengaruhi oleh jantina, genetik, etnik dan aktiviti harian.

Satu kajian dijalankan yang melibatkan pesakit osteoartritis dimana kumpulan ini diberikan satu dos ekstrak asam keping setiap hari selama enam minggu. Ekstrak asam keping bertindak lebih cepat dalam melegakan kesakitan berbanding plasebo.

Ekstrak asam keping mengandungi kesan analgesik dan kesan anti keradangan yang positif. Esktrak asam keping boleh dijadikan sebagai alternatif kepada pesakit osteoartritis. Namun demikian, untuk pesakit osteoartritis yang mengambil ubat tidak disarankan untuk mengambil ekstrak asam keping sebagai sumber perubatan utama. Ubat mestilah diambil dan ekstrak asam keping hanya dianggap sebagai makanan tambahan.

10. Mengawal Paras Gula Dalam Badan

Asam keping turut membantu dalam mengawal paras gula dalam badan kepada paras yang normal. Satu kajian yang dijalankan pada orang dewasa yang normal dan menunjukkan bahawa paras gula dalam darah menurun.

Kajian lain yang melibatkan haiwan menunjukkan bahawa asam keping menurunkan paras leptin dan insulin serta meningkatkan proses pemecahan gula dalam darah. Asid hidrosisitrik mengurangkan penyerapan gula ke dalam saluran darah dan merendahkan paras gula selepas makan.

Selain itu, asid hidrosisitrik membantu dalam mengurangkan paras gula dan insulin semasa berpuasa serta mengelakkan berlakunya rintangan insulin. Hidrosisitrik asid meningkatkan penyimpanan gula dalam sel otot dan meningkatkan sensitiviti insulin.

Artikel Berkaitan: Simptom Kencing Manis dan Rawatan

Asam keping mengandungi pelbagai bahan aktif yang menjadi sumber untuk mengelakkan berlakunya sebarang penyakit dan untuk merawat penyakit. Selain daripada berpotensi dalam membantu mengurangkan berat badan, asam keping turut memberikan khasiat yang lebih meluas terhadap kesihatan.

Kajian yang lebih meluas dan mendalam perlu dilakukan untuk mengkaji kesan positif asam keping pada kesihatan tubuh badan. Langkah ini perlu dijalankan untuk menghasilkan lebih banyak produk kesihatan yang berasaskan asam keping.

Khasiat Makanan yang lain

Amom, Z., Md Shah, Z., Bahari, H., & Dasiman, R. (2012). Nutritional content and in vitro antioxidant potential of Garcinia atrovidis (Asam gelugor) leaves and fruits. Malaysian Journal of Nutrition, 18(3), 363-371. Hamidon, H., Susanti, D., Taher, M., Zakaria, Z.A. (2017). Garcinia atrovidis-a review on phytochemicals and pharmalogical properties. Marmara Pharmaceutical Journal, 21, 38-47. Tan, W.N. (2016). Phytochemical constituents from Garcinia atrovidis. International Cenferences on Pharmaceutical Chemisty, 6(8), 63-73.Tan, W.N., Khairuddean, M., Khaw, K.Y., Vikneswaran, M., Tong, W.Y., Leong, C.R., Ibrahim, D. (2019). Phytochemical screening and biological evaluations of Garcinia atrovidis. Iranian Journal of Pharmaceutical Scienes, 15(2), 91104.


10 Khasiat Daun Pandan Yang Anda Perlu Tahu

Apakah khasiat daun pandan kepada kesihatan? Artikel ini akan membincangkan beberapa khasiat daun pandan, kandungan nutrisi dan kompoun sihat di dalamnya.

Pandan mempunyai pelbagai jenis dan pelbagai tumbuh di seluruh dunia. Terdapat jenis pandan yang mampu membesar sehingga 100 kaki. Ada juga jenis pandan yang mampu menghasilkan buah dan masyarakat setempat mampu mendapat pelbagai manfaat dari buah tersebut. Di Asia Tenggara atau di Malaysia khususnya, masyarakat Melayu lebih mengenali jenis pandan wangi atau nama saintifiknya Pandanus amaryllifolius.

Pandan wangi mengeluarkan aroma yang unik dan daunnya sering digunakan sebagai pewarna dan pewangi semulajadi dalam masakan harian. Tambahan pula, pandan wangi juga mempunyai pelbagai manfaat lain kepada manusia seperti untuk kegunaan kesihatan.

Porsi – 1 sudu makan (20 g)

Jumlah kandungan lemak (Total fat content) – 1gLemak tepu (Saturated fat) – 1gNatrium (Sodium) – 19 mgKarbohidrat (Carbohydrates) – 12gJumlah karbohidrat (Net carbohydrates) – 12gGula (Sugar) – 10g

*kandungan nutrisi bagi daun pandan amat sedikit untuk ditentukur dengan tepat.

Kandungan Berkhasiat daun Pandan

Daun pandan terbukti mempunyai kandungan flavonoid yang tinggi di mana ia adalah satu komponen anti-oksida yang kuat yang mampu menghalang penghasilan radikal bebas dalam tubuh manusia. Komponen ini secara tidak langsung membantu badan manusia dari dijangkiti sebarang jenis penyakit.

Tanin merupakan komponen dalam tumbuhan yang berfungsi sebagai elemen anti-kanser. Selain itu, tannin juga dilaporkan mampu membantu dalam proses pembekuan darah, merendahkan tekanan darah serta membantu dalam meningkatkan immuniti badan.

Komponen kimia Saponin boleh didapati dalam pelbagai tumbuhan herba, sayuran dan bijian termasuk dalam daun pandan. Ciri unik Saponin adalah ia bertindak sebagai komponen anti-bakteria sehingga ia juga ditambah ke dalam sabun dan syampu. Dalam tumbuhan, saponin telah dipercayai mempunyai pelbagai manfaat kepada kesihatan, Antaranya adalah membantu merendahkan paras kolesterol dalam darah, menghalang tumbesaran tumor serta membantu dalam metabolisma lemak lalu dapat mengelakkan obesiti.

Khasiat Daun Pandan pada Kesihatan

1. Membantu mengawal paras gula dalam darah

Bagi pesakit Kencing Manis atau Diebetes Mellistus, mereka perlu sentiasa berhati-hati dengan pengambilan makanan harian bagi mengelakkan kenaikan gula dalam darah iaitu hiperglisemia.

Keadaan ini mampu membawa kepada keadaan yang lebih berbahaya seperti kerosakan pada anggota badan dan lebih membimbangkan mampu membawa maut.

Daun pandan telah terbukti membantu menstabilkan paras gula dalam darah kerana mengandungi kandungan bioaktif sepeti tannin, flavonoid yang dapat menghalang dari terjadinya pengoksidaan pada sel ‘beta’ di pankreas.

Artikel Berkaitan: Punca Kencing Manis dan Rawatan

2. Melegakan kadar stress dan tekanan

Satu kajian telah dijalankan dalam kalangan kanak-kanak dan remaja di Acheh Indonesia yang akan berjanji temu dengan pakar pergigian.

Oleh kerana janjitemu dengan doctor gigi sering dikaitkan dengan ketakutan dan kegelisahan dalam kalangan kanak-kanak, satu inisiatif telah dicadangkan oleh pengkaji untuk mengurangkan tekanan tersebut. Oleh itu, aromaterapi menggunakan daun pandan telah dipasang sepanjang rawatan tersebut.

Hasil kajian menunjukkan tekanan darah peserta kajian menurun dan degupan jantung kekal stabil sepanjang rawatan.

3. Penawar sakit sendi

Sakit sendi atau osteo-artritis sering dialami oleh golongan tua. Di Indonesia,   satu kajian telah dijalankan dalam kalangan warga emas berumur 60 tahun ke atas yang menghidap osteo-arthritis atau sakit sendi. Mereka diberi ubat sapu yang mengandungi campuran minyak kelapa  dara  dan ekstrak daun pandan.

Menariknya, berdasarkan dapatan kajian berikut, majoriti  daripada peserta kajian melaporkan  kekurangan yang signifikan dalam sakit sendi mereka.

Ini adalah demikian kerana campuran daun pandan dan minyak kelapa dara yang mampu meresap ke dalam lapisan kulit lalu bertindak sebagai anti-keradangan.

4. Merawat keradangan dalam mulut

Bagi seseorang yang mengalami keradangan dalam mulut atau bahasa mudahnya, ulser mulut, pastinya tidak selesa dan menyukarkan untuk melakukan aktiviti harian dengan sempurna.

Daun pandan dipercayai mempunyai sebatian unik dikenali sebagai ‘euganol’ yang mampu merawat keradangan pada mulut.

Selain itu, ekstrak daun pandan juga mampu menghalang penghasilan serotonin, histamin dan prostaglandin, di mana mediator-mediator ini berfunngsi membawa kepada keradangan dalam badan manusia.

5. Melindungi dari jangkitan mikroorganisma berbahaya

Pandan turut terbukti mampu bertindak sebagai ubat antiseptic tradisional yang baik untuk merawat pelbagai jenis bakteria jahat yang menyerang tubuh badan. Selain itu, daun pandan juga mengandungi ‘lectin’ sejenis protein pengikat yang mampu mencegah dari jangkitan virus, dalam kata lain, bertindak sebagai anti-viral.

6. Bertindak sebagai komponen anti-kanser

Daun pandan dipercayai mampu menghalang dari badan manusia diserang oleh sel-sel kanser. Ini adalah demikian kerana ekstrak etanol daripada daun pandan mempunyai keupayaan untuk melawan serangan radikal bebas hampir sama seperti keupayaan ekstrak askorbik acid atau vitamin C dalam menghalang penularan sel kanser dalam badan.

7. Daun pandan sebagai penawar sembelit

Dalam teknologi  produk makanan, daun pandan diinovasikan sebagai serbuk daun pandan. Serbuk daun pandan ini merupakan hasil daun pandan yang dikeringkan dalam suhu setinggi 40-50 darjah Celcius. Setelah dilakukan kajian kandungan nutrisi, serbuk ini mempunyai kandungan fiber setinggi 23%. Kandungan fiber yang tinggi ini mampu membantu untuk melawaskan sistem pencernaan manusia.

8. Bertindak sebagai ‘ubat segera’

Kadang-kala, kita mudah jatuh sakit atau setidak-tidaknya mengalami demam. Ini merupakan keadaan biasa apabila kita terlalu aktif dan sibuk dengan aktiviti seharian. Kita juga akan mudah mengalami ketidakselesaan pada tubuh badan.

Jika anda mengalami keadaan sebegitu, anda boleh menggunakan tumbuhan wangi ini. Dalam kes ini, daun pandan mampu membantu menurunkan suhu badan anda yang tinggi dan melegakan sakit-sakit badan. Langkahnya mudah sahaja,  iaitu dengan merebus daun pandan yang telah dibersihkan lalu meminumnya.

9. Membantu merendahkan tekanan darah

Bagi seorang penghidap tekanan darah tinggi atau hipertensi, tentunya tekanan darah yang stabil dan normal sangat dipandang berat.

Bagaimana daun pandan mampu membantu menstabilkan tekanan darah? Tidak seharusnya kita lupakan ciri istimewa daun pandan iaitu mempunyai aroma yang wangi dan menenangkan.

Selain  boleh dijadikan bahan wangian di rumah mahupun dalam kereta, air rebusan daun pandan juga mampu membantu mengawal tekanan darah jika diambil dengan kerap.

Artikel Berkaitan: Punca Tekanan Darah Tinggi dan Rawatan

10. Daun pandan dan Gout

Terdapat kajian yang dijalankan bagi mengkaji keberkesanan minuman campuran daripada daun panda, halia merah dan daun ‘moringa’ dalam mengurangkan asid urik berlebihan bagi pesakit gout. Kajian ini dijalankan menggunakan tikus makmal.

Hasil dapatan eksperimen itu menunjukkan minuman campuran itu mampu bertindak sebagai anti-gout kerana terdapat tindakbalas yang menghalang aktiviti enzim ‘xantine oxidase’ lalu mengurangkan paras asid urik dalam badan.

Walaupun kajian ini  tidak dijalankan ke atas manusia, namun minuman daun pandan telah banyak dihidangkan untuk pesakit gout dan memberi kesan yang positif amnya.

Artikel Berkaitan: Punca Gout dan Rawatan

Pelbagai manfaat yang kita dapat terokai dari tumbuhan hijau ini. Sebagai manusia yang cintakan alam semulajadi, teruslah memanfaatkan tumbuhan pandan dalam kehidupan seharian. Kajian-kajian saintifik perlu terus dilakukan bagi membongkar dengan lebih mendalam khasiat daun pandan untuk kegunaan manusia  sejagat.

Khasiat Daun-daun yang lain

Adhamatika, A., Murtini, E. S., & Sunarharum, W. B. (2021, April). The effect of leaf age and drying method on physico-chemical characteristics of pandan (Pandanus amaryllifolius Roxb.) leaves powder. In IOP Conference Series: Earth and Environmental Science (Vol. 733, No. 1, p. 012073). IOP Publishing.Kaban, N., & Putri, P. S. (2020). Pemberian Air Daun Pandan Terhadap Penurunan Kadar Gula Darah Pada Pasien Diabetes. Jurnal Kebidanan Malahayati, 6(4), 493-496Suherry, R., Yusuf, A., & Indarwati, R. (2013). Pemberian Campuran Daun Pandan Wangi (Pandanus amaryllifolius roxb) dan Virgin Coconut Oil (VCO) Berpengaruh terhadap Penurunan Nyeri Sendi pada Lansia Dengan Osteoartritis (The Mixture of Fragrant Pandan’s Leaves and Virgin Coconut Oil Reduce Joint Pain in Elderly with Osteoarthritis). Jurnal Departemen Keperawatan Jiwa Komunitas Unair.Harry. (2018, June 24). 14 Benefits Pandan Leaves For Skin Problems. Health Inputs.  Pradopo, S., Sinaredi, B. R., & Januarisca, B. V. (2017). Pandan leaves (Pandanus amaryllifolius) aromatherapy and relaxation music to reduce dental anxiety of pediatric patients. Journal of International Dental and Medical Research, 10(3), 933-937Rachmawati, M. (2017). “Optimasi Formulasi Minuman Fungsional Campuran Daun Kelor, Daun Pandan, dan Jahe Merah sebagai Antihiperurisemia dan Antiinflamasi (Doctoral dissertation, Universitas Brawijaya).Suryani, C. L., Murti, S. T. C., Ardiyan, A., & Setyowati, A. (2017). Aktivitas Antioksidan Ekstrak Etanol Daun Pandan (Pandanus amaryllifolius) dan Fraksi-Fraksinya. Agritech, 37(3), 271-279WH, W. F. F., Devita, V. D., Suriani, I., & Rosliza, A. M. (2017). The use of traditional malay massage and traditional malay herbs in Malaysia: A review. International Journal of Public Health and Clinical Sciences, 4(5), 24-37


Tenaga Nuklear: Definisi, Cara Dihasilkan dan Aplikasi

Apakah itu tenaga nuklear? Artikel ini akan membincangkan definisi tenaga nuklear ini, apa itu pelakuran dan aplikasi penggunaan tenaga ini.

Sejarah Penemuan Tenaga Nuklear

Henri Bacquerel, seorang ahli fizik Perancis pada tahun 1896 mula menemui tenaga nuklear sejurus selepas beliau mendapati bahawa kepingan fotografi yang disimpannya dalam keadaan gelap berdekatan dengan Uranium telah berubah menjadi hitam seperti kepingan sinar-X.

Filem atau plat fotograf boleh mengesan ketiga-tiga jenis sinaran radioaktif iaitu sinar alfa, beta dan sinar gama. Apabila ada sinar yang menembusinya, ia akan menghitamkan kepingan tersebut.

Inilah yang ditemui oleh ahli fizik tersebut. Beliau adalah seorang ahli fizik yang menemukan bukti kukuh mengenai keradioaktifan.

Tenaga nuklear juga dikenali sebagai tenaga atom adalah tenaga yang mengikat sesebuah nukleus atom.

Terdapat tiga cara membebaskan tenaga ini dari nukleus iaitu:

Pereputan radioaktifPembelahan nuklear dan Pelakuran nuklear.

Tenaga nuklear juga adalah salah satu teknologi atau industri tenaga nuklear yang membolehkan penjanaan tenaga elektrik. Ia dihasilkan daripada tindak balas nuklear yang terkawal.

Tenaga elektrik dihasilkan daripada loji komersial yang menggunakan tindak balas pembelahan nuklear. Reaktor utiliti elektrik memanaskan air untuk menghasilkan wap yang kemudiannya digunakan untuk menghasilkan tenaga elektrik.

Cara Penghasilan Tenaga Nuklear

Reputan radioaktif merupakan proses nukleus tidak stabil menjadi nukleus stabil dengan memancarkan sinar radioaktif. Proses ini berlaku secara rawak dan spontan. Zarah alfa, beta dan gama merupakan sinaran radioaktif. Dalam proses ini, nucleus tidak stabil akan mengalami pereputan sehingga nukleus yang stabil terbentuk.

Contohnya radiisotop Uranium yang berasal daripada batuan granit. Uranium-238 ialah unsur radioaktif yang mempunyai separuh hayat yang panjang iaitu kira-kira 5000 juta tahun. Unsur ini terperangkap semasa pembentukan batu-batuan.

Uranium-238 akan mereput dan bertukar kepada plumbum-206 yang stabil. Antara kegunaan radiisotop ialah digunakan meluas dalam bidang perubatan khusunya dalam rawatan kanser. Sinar gama daripada Cobalt-60 digunakan untuk membunuh sel kanser, isotope fosforus-32 dan strontium-90 yang mengeluarkan zarah beta dapat merawat kanser kulit.

2. Pembelahan Nuklear (Nuclear Fission)

Satu neutron bergerak dan menghentam nukleus uranium dan menjadikannya tidak stabil. Seterusnya, uranium akan terbelah kepada nukleus yang lebih stabil dan ringan dengan pembebasan tenaga nuklear. Tiga neutron yang terhasil boleh menghentam uranium yang lain.

Pembelahan nuklear ini boleh berterusan dan dinamakan tindak balas berantai berikutan prosesnya yang tidak berhenti dan berantai.

Tindak balas berantai yang terkawal di dalam reaktor nuklear boleh digunakan untuk menjana tenaga elektrik manakala tindak balas berantai yang tidak terkawal boleh menyebabkan letupan berterusan yang digunakan dalam pembuatan bom.

Pembelahan nukleus yang dibedil oleh satu neutron

3. Pelakuran Nuklear (Nuclear Fussion)

Tindak balas pelakuran nuklear berlaku apabila dua nukleus yang ringan bercantum untuk membentuk satu nukleus yang lebih berat. Proses ini berlaku dalam keadaan suhu dan tekanan amat tinggi. Proses ini juga melibatkan elemen deuterium dan tritium bagi menghasilkan nukleus helium yang lebih berat lalu menghasilkan tenaga dan satu neutron.

Matahari merupakan salah satu contoh kawasan pelakuran nuklear berlaku. Berlakunya tindak balas pelakuran nukleus hidrogen dalam teras matahari pada tekanan yang sangat tinggi. Tindak balas pelakuran nukleus dalam matahari akan membebaskan tenaga. Tenaga cahaya dan tenaga haba dipancarkan ke permukaan matahari. Oleh itu, hidupan di bumi menerima tenaga cahaya dan tenaga haba untuk menjalankan proses kehidupan.

Aplikasi Penjanaan Tenaga Elektrik dalam Reaktor Nuklear

Terdapat beberapa negara seperti Amerika Syarikat, Jepun, Perancis, India dan China telah menggunakan tenaga nuklear bagi tujuan penjanaan tenaga elektrik. Malaysia menjana tenaga elektrik menggunakan sumber arang batu, gas asli dan air sebagai punca utama.

Empangan yang dibina memainkan peranan yang besar dalam proses penjanaan elektrik di negara ini. Reaktor nuklear direka khas dengan fungsinya yang tersendiri. Gambar di bawah menunjukkan struktur reaktor nuklear dan fungsinya dalam setiap bahagian.

Dalam reaktor yang berada dalam dinding konkrit tebal, pembelahan nukleus uranium-235 dan tindak balas berantai akan menghasilkan tenaga haba.Seterusnya, air dipam ke dalam teras reaktor bagi menyerap tenaga haba yang dihasilkan oleh pembelahan nukleus.Air yang mendidih menghasilkan stim yang bertekanan tinggi. Stim ini seterusnya disalurkan atau dialirkan ke turbin.Stim yang bertekanan tinggi memutarkan turbin dan seterusnya memutarkan magnet atau gegelung dalam penjana. Stim yang terkondensasi akan bertukar menjadi air.Akhirnya, proses penjanaan tenaga elektrik dalam reaktor telah berjaya. Pengguna akan menerima bekalan elektrik melalui sistem penghantaran bekalan kuasa.

Kebaikan dan Keburukan Penggunaan Tenaga Nuklear

Uranium digunakan dalam kuantiti yang kecil sahaja untuk menghasilkan sejumlah tenaga yang besar dibandingkan dengan penggunaan bahan api fosil. Penggunaan uranium adalah lebih murah daripada penggunaan bahan api.

Seterusnya, penggunaan tenaga nuklear menghasilkan sinaran mengion yang boleh digunakan dalam bidang perubatan, perindustrian dan juga pertanian. Apabila digunakan dalam bidang perubatan, ia dapat meningkatkan taraf kesihatan dan taraf hidup manusia.

Uranium adalah sumber asli yang tidak boleh diperbaharui. Uranium boleh didapati daripada lombong dan penggunaannya dalam loji nuklear tidak mampu bertahan dalam masa 10-20 tahun akan datang. Perlombongan uranium berbahaya kepada alam sekitar kerana untuk mendapatkan 1kg uranium, kira-kira 190 000 kg tanah dikeluarkan barulah akan dapat sejumlah uranium tersebut.

Selain itu, sisa radioaktif yang tidak terkawal boleh menjejaskan kesihatan dan mengancam nyawa hidupan. Penyalahgunaan tenaga yang dihasilkan boleh menyebabkan kesan buruk kepada manusia seperti diserang penyakit kronik dan mutasi genetik yang menyebabkan kecacatan.

Pertumbuhuan tenaga nuklear meningkatkan keupayaan sesetengah negara dalam pembuatan senjata nuklear atau bom yang digunakan dalam perang. Ini adalah contoh-contoh keburukan tenaga nuklear apabila digunakan secara tidak terkawal.

Penggunaan tenaga nuklear banyak memberi kebaikan kepada alam dan juga hidupan di bumi. Tetapi penggunaan tenaga nuklear secara tidak terkawal akan mendatangkan kesan yang buruk kepada alam sekitar, hidupan dan juga akan menjejaskan kesihatan manusia. Sejak berpuluh tahun dahulu, terdapat banyak kes letupan nuklear yang berlaku sekaligus telah meragut banyak nyawa. Adapun di antara kes ini berpunca daripada kecuaian manusia tetapi ada juga yang berpunca daripada gempa bumi.

Kes yang popular yang pernah menggemparkan kita pada tahun 2011 iaitu tragedi pencemaran radioaktif nuklear akibat Tsunami Jepun. Pada 11 Mac 2011, berlakunya gegaran yang kuat bermagnitud 9.0 telah menggegarkan bumi Jepun dan mengakibatkan kemusnahan luar biasa di wilayah Fukushima. Ombak besar yang menghala ke reaktor ini telah menyebabkan berlakunya kerosakan pada sistem penyejukan reaktor.

Hal ini menyebabkan suhu naik mendadak dan letupan berlaku yang membebaskan bahan radioaktif ke udara sehingga merebak ke kawasan penempatan. Akhirnya, kesemua 6 reaktor di Fukushima diarahkan tutup oleh kerajaan Jepun berikutan pencemaran bahan radioaktif pada kadar yang tinggi.

Buku Teks Fizik KSSM Tingkatan 54 Kemalangan besar letupan reaktor nuklear dalam sejarah – IluminasiEduwebTV: FIZIK Tingkatan 5 – Tenaga Nuklear


10 Khasiat Brokoli Yang Anda Perlu Tahu

Apakah khasiat brokoli pada kesihatan badan? Artikel ini akan membincangkan beberapa khasiat brokoli, kandungan nutrisi dan juga kompaun sihat di dalamnya.

Brokoli merupakan sejenis sayuran hijau yang mempunyai bentuk seakan-akan pokok kecil. Ianya berasal dari keluarga Brassicaceae dan genus Brassica. Brokoli juga mempunyai pelbagai jenis dan kategori seperti calabrese atau sprout brokoli.

Sayur hijau ini boleh dimakan secara mentah ataupun di masak mengikut cita rasa dan pilihan masing-masing. Tahukah anda bahawa sayur ini turut mempunyai pelbagai manfaat terhadap kesihatan?

Berikut merupakan kandungan makronutrisi dan mikronutrisi yang terdapat dalam 100 g sayur brokoli.

Kalori: 91.2kcalKarbohidrat: 2.8gProtein: 4.1gLemak: 0.1g

Di dalam 100 g sayur brokoli, terdapat sebanyak 91.2 kcal tenaga, 2.8 g karbohidrat, 4.1 g protein dan 0.1 g lemak.

Kalsium: 40mgZat Besi: 0.7mgFosforus: 66mgKalium: 226mgNatrium: 12mgVitamin C: 85mg

Di dalam 100 g sayur brokoli, terdapat sebanyak 40 mg kalsium, 0.7 mg zat besi, 66 mg fosforus, 226 mg kalium, 12 mg natrium dan 85 mg vitamin C.

Tahukah anda sayur brokoli mempunyai pelbagai komponen yang berkhasiat di dalamnya? Antaranya ialah kaempferol di mana komponen ini bersifat anti oksida dan mampu untuk mencegah penyakit jantung, kanser dan keradangan. Ianya juga sayur yang kaya dengan kandungan vitamin C.

Ramai sudah maklum bahawa vitamin C mempunyai pelbagai kebaikkan seperti dapat mencegah skurvi dan anemia.

Selain itu, brokoli juga kaya dengan sulforaphane iaitu sejenis komponen yang melindungi tubuh dari pelbagai jenis kanser.

10 Khasiat Brokoli Terhadap Kesihatan

1. Mengurangkan rasa lapar

Sayur brokoli merupakan sayur yang kaya dengan sumber serat. Antara sifat serat adalah dapat melambatkan proses pengosongan perut. Hal ini dapat melambatkan dan mengurangkan rasa lapar kerana perut dipenuhi dalam tempoh masa yang agak lama.

Brokoli merupakan sayur yang mengandungi serat dan serat merupakan salah satu komponen yang dapat mencegah sembelit.

Hal ini kerana serat dapat merangsang proses pergerakkan najis atau peristalsis dalam usus dan ini sekaligus dapat mengelakkan sembelit.

Satu kajian telah dijalankan antara perokok lelaki dengan tujuan untuk mengkaji kesan pengambilan brokoli ke atas tanda inflamasi.

Di dalam kajian ini mereka diminta untuk mengambil brokoli sebanyak 250 g selama 10 hari. Kajian ini mendapati bahawa pengambilan brokoli dapat mengurangkan paras CRP perokok.

4. Mengurangkan rintangan insulin

Bagi pesakit kencing manis, antara punca tingginya paras gula di dalam darah adalah keran berlakunya rintangan insulin menyebabkan glukosa tidak dapat diangkut ke dalam sel untuk menghasilkan tenaga.

Satu kajian telah dijalankan untuk mengkaji kesan pengambilan serbuk sprout brokoli ke atas rintangan insulin dalam kalangan pesakit diabetes. Kajian mendapati bahawa selepas 4 minggu, pengambilan serbuk sprout insulin mengurangkan rintangan insulin.

5. Mengawal paras gula darah

Brokoli seperti diketahui mempunyai kandungan serat yang tinggi. Pengambilan serat mampu untuk mengelakkan kenaikkan gula secara mendadak dan menyebabkan kenaikkan gula secara sederhana.

Oleh itu, sangat digalakkan untuk pesakit kencing manis untuk menambah sumber serat di dalam hidangan makanan.

Artikel Berkaitan: Punca Kencing Manis dan Rawatan

6. Mengurangkan paras kolesterol tidak baik

LDL dan trigliserida merupakan antara contoh kolesterol yang tidak baik. Peningkatan paras kolesterol ini dapat menyebabkan pelbagai komplikasi terhadap kesihatan. Satu kajian telah dijalankan untuk mengkaji kesan pengambilan serbuk sprout brokoli ke atas pesakit diabetes.

Kajian mendapati bahawa selepas 4 minggu pengambilan serbuk sprout brokoli sebanyak 10 g sehari dapat menurunkan paras trigliserida.

Artikel Berkaitan: Punca Kolesterol Tinggi dan Rawatan

7. Meningkatkan kesihatan jantung

Brokoli merupakan sejenis sayur hijau yang kaya dengan kandungan sulforaphane di mana komponen ini dikaitkan dengan dengan pengurangan risiko untuk mendapat serangan jantung dan kanser.

8. Meningkatkan sistem imunisasi

Jika dirujuk jadual di atas, brokoli merupakan sayur yang kaya dengan sumber vitamin C. vitamin C sudah lama dikenali dengan kebaikkanya yang dapat meningkatkan sistem imunisasi tubuh di mana ia menggalakkan penghasilan sel darah putih yang melindungi tubuh dari serangan dan jangkitan.

9. Mengelakkan kekurangan zat besi

Walaupun kandungan zat besi di dalam brokoli tidak setinggi sumber protein haiwan yang lain, namun brokoli mempunyai kandungan vitamin C yang tinggi. Vitamin C adalah sejenis mikronutrisi yang diperlukan untuk meningkatkan penyerapan zat besi di dalam badan.

Pengambilan makanan yang tinggi zat besi bersama makanan yang tinggi kandungan vitamin C dapat mengoptimumkan penyerapan zat besi.

10. Melambatkan proses penyusutan kognitif

Satu kajian telah dijalankan untuk mengkaji kesan pengambilan sayur-sayuran yang kaya dengn vitamin K, lutein, B karotin, nitrat, folat, dan kaempferol (salah satu komponen di dalam brokoli). Kajian mendapati bahawa pengambilan 1 sajian sehari sayur-sayuran hijau ini dapat melambatkan proses penyusutan kognitif.

Konklusinya terdapat pelbagai khasiat dan kebaikan yang ditawarkan oleh brokoli terhadap kesihatan. Namun begitu, sesetengah kajian yang dijalankan adalah yang berskala kecil dan masih memerlukan kajian sokongan. Namun begitu, pengambilan sayur-sayuran memberikan lebih banyak kebaikan berbanding keburukkan. Terima kasih.

Khasiat Tumbuh-tumbuhan yang lain

Bahadoran, Z., Mirmiran, P., Hosseinpanah, F., Rajab, A., Asghari, G., & Azizi, F. (2012). Broccoli sprouts powder could improve serum triglyceride and oxidized LDL/LDL-cholesterol ratio in type 2 diabetic patients: a randomized double-blind placebo-controlled clinical trial. Diabetes research and clinical practice, 96(3), 348–354.Bahadoran, Z., Tohidi, M., Nazeri, P., Mehran, M., Azizi, F., & Mirmiran, P. (2012). Effect of broccoli sprouts on insulin resistance in type 2 diabetic patients: a randomized double-blind clinical trial. International journal of food sciences and nutrition, 63(7), 767–771.Conzatti, A., Fróes, F. C., Schweigert Perry, I. D., & Souza, C. G. (2014). Clinical and molecular evidence of the consumption of broccoli, glucoraphanin and sulforaphane in humans. Nutricion hospitalaria, 31(2), 559–569. Morris, M. C., Wang, Y., Barnes, L. L., Bennett, D. A., Dawson-Hughes, B., & Booth, S. L. (2018). Nutrients and bioactives in green leafy vegetables and cognitive decline: Prospective study. Neurology, 90(3), e214–e222. Riso, P., Vendrame, S., Del Bo’, C., Martini, D., Martinetti, A., Seregni, E., Visioli, F., Parolini, M., & Porrini, M. (2014). Effect of 10-day broccoli consumption on inflammatory status of young healthy smokers. International journal of food sciences and nutrition, 65(1), 106–111.Silva, F. M., Kramer, C. K., de Almeida, J. C., Steemburgo, T., Gross, J. L., & Azevedo, M. J. (2013). Fiber intake and glycemic control in patients with type 2 diabetes mellitus: a systematic review with meta-analysis of randomized controlled trials. Nutrition reviews, 71(12), 790–801.


10 Khasiat Yogurt Yang Anda Perlu Tahu

Apakah khasiat yogurt kepada kesihatan badan? Artikel ini akan membincangkan khasiat yogurt, kandungan nutrisi dan kompaun sihat di dalam yogurt ini.

Pasti ramai diantara pembaca artikel ini tahu apa itu sejenis makanan yang bernama yogurt bukan? Yogurt adalah sejenis makanan tenusu yang terhasil daripada proses fermentasi susu dan di dalamnya terkandung sejenis bakteria hidup yang baik.

Proses fermentasi ini menghasilkan asid laktik yang menyumbang kepada keunikkan rasa yogurt itu sendiri. Tahukah anda bahawa yogurt yang terdapat di pasaran terdiri daripada pelbagai jenis kategori?

Antara jenis yogurt adalah:

Natural atau plain yogurt iaitu sejenis yogurt yang tidak ditambah perasaYogurt rendah lemak iaitu yogurt yang mempunyai kandungan lemak yang rendah berbanding yogurt biasaYogurt Greek iaitu yogurt yang mempunyai proses pembuatan yang agak berbeza dengan yogurt biasa dan mempunyai rasa yang agak masam dan Yogurt berperisa iaitu yogurt yang ditambah dengan sebarang perisa tambahan untuk mempelbagaikan rasanya.

Jadi, apa kebaikan yang ditawarkan oleh yogurt ini kepada kesihatan? Artikel ini akan membincangkan dengan lebih lanjut akan kebaikan makanan ini.

Berikut merupakan kandungan nutrisi yang terdapat dalam 240 ml yogurt plain/natural dan yang rendah lemak.

Kalori: 153.4kcalKarbohidrat: 17.3gProtein: 12.9gLemak: 3.8g

Setiap 240 ml yogurt mengandungi 153.4 kcal tenaga, 17.3 g karbohidrat, 12.9 g protein dan 3.8 g lemak.

Kalsium: 448.4mgZat Besi: 0.3mgMagnesoum: 41.7mgFosforus: 352.8mgKalium: 573.3mgNatrium: 171.5mg

Setiap 240 ml yogurt mengandungi 448.4 mg kalsium, 0.2 mg zat besi, 41.7 mg magnesium, 352.8 mg fosforus, 573.3 mg kalium dan 171.5 mg natrium.

Kandungan Berkhasiat dalam Yogurt

Terdapat pelbagai kandungan berkhasiat yang terdapat di dalam yogurt. Antaranya ialah kandungan protein yang tinggi di mana didapati bahawa kandungan protein di dalam yogurt lebih mudah dicerna berbanding susu kerana kandungan bakteria di dalamnya.

Selain itu, yogurt juga kaya dengan sumber kalsium dan fosforus di mana kalsium merupakan mineral penting yang diperlukan untuk pembentukkan tulang dan gigi yang sihat. Yogurt juga kaya dengan pelbagai kandungan vitamin B seperti vitamin B-6 dan vitamin B-12

10 Khasiat Yogurt Pada Kesihatan

Apakah khasiat yang ditawarkan oleh yogurt ini. Berikut merupakan senarai khasiat yogurt terhadap kesihatan kita.

1. Mengurangkan risiko mendapat diabetes

Satu kajian meta analisis telah dijalankan untuk mengkaji hubungan antara pengambilan produk tenusu yang berbeza dan risiko mendapat diabetes.

Kajian ini mendapati bahawa pengambilan yogurt berkait dengan dengan kurangnya risiko untuk mendapat diabetes jenis 2 berbanding dengan pengambilan produk tenusu lain.

Artikel Berkaitan: Punca Kencing Manis dan Rawatan

2. Baik untuk kesihatan gigi

Yogurt merupakan sejenis makanan yang kaya dengan sumber kalsium. Bagaimana pula kalsium dapat melindungi dan meningkatkan kesihatan gigi?

Kalsium akan menguatkan permukaan luar gigi atau enamel. Enamel inilah yang melindungi gigi daripada masalah gigi seperti kaviti.

3. Baik untuk kesihatan tulang

Semakin bertambah usia, ketumpatan tulang akan semakin berkurang menyebabkan kita terdedah dengan penyakit seperti osteoporosis.

Yogurt merupakan sejenis makanan yang kaya dengan kandungan kalsium yang dapat melindungi tulang dari menjadi kurang tumpat.

4. Dapat mengawal selera makan

Satu kajian telah dijalankan untuk menentukan samaada pengambilan yogurt yang tinggi protein dapat mengawal selera makan, mengurangkan rasa lapar dan pengurangan pengambilan makanan.

Kajian mendapati bahawa pengambilan makanan yang rendah tenaga dan tinggi protein seperti yogurt dapat meningkatkan pengawalan selera makan, mengurangkan rasa lapar dan mengurangkan pengambilan makanan selepas pengambilan yogurt.

5. Dapat mengurangkan rasa lapar

Tahukah anda bahawa pengambilan yogurt Greek dapat mengurangkan rasa lapar? Satu kajian telah dijalankan untuk mengkaji samaada kandungan protein yang berbeza di dalam makanan berkait dengan permulaan pengambilan makanan.

Kajian mendapati bahawa pengambilan yogurt Greek yang mengandungi 24 g protein dapat mengurangkan rasa lapar lalu melambatkan masa pengambilan makanan berbanding dengan makanan rendah protein yang lain.

6. Mengurangkan simptom rengsa usus

Kajian telah dijalankan untuk mengkaji kesan pengambilan susu fermentasi dan yogurt yang mengandungi Bifidobacterium animalis DN-173010 ke atas pesakit-pesakit penyakit simptom rengsa usus. Kajian mendapati bahawa pengambilan susu dan yogurt tersebut dapat mengurangkan simptom bagi penyakit simptom rengsa usus.

7. Meningkatkan kesihatan sistem pencernaan

Pengambilan makanan yang mengandungi probiotik telah terbukti dapat meningkatkan kesihatan sistem pencernaan. Satu kajian telah dijalankan terhadap wanita yang tidak mempunyai sebarang masalah kesihatan dengan sistem pencernaan mereka.

Kajian mendapati bahawa peserta-peserta wanita tersebut mengalami peningkatan kesihatan untuk sistem penghadaman mereka di mana ianya meningkatkan simptom sistem pencernaan mereka.

8. Mencegah dan merawat cirit-birit

Probiotik dikenali dengan kelebihannya terhadap sistem pencernaan dan yogurt merupakan salah satu makanan yang mengandungi probiotik.

Kajian telah mendapati bahawa pengambilan probiotik dapat mencegah cirit-birit dalam kalangan kanak-kanak, dan dapat mengurangkan tempoh masa cirit-birit.

9. Merawat masalah sembelit

Sembelit adalah masalah kesukaran untuk membuang air besar dan ianya boleh disebabkan oleh kekurangan pengambilan serat dan air. Satu kajian telah dijalankan untuk mengkaji kesan pengambilan yogurt ke atas mereka yang mengalami masalah sembelit.

Kajian mendapati bahawa pengambilan yogurt dapat mengurangkan masa transit najis di usus besar lalu mencegah masalah sembelit.

10. Merawat masalah jangkitan kulat

Satu kajian percubaan klinikal telah dijalankan di kalangan wanita yang dijangkiti dengan Candidalvulvoganitis. Sebilangan dari mereka menerima krim vaginal yang dicampur bersama yogurt dan madu sebagai rawatan.

Kajian mendapati bahawa mereka yang menerima krim yang dicampur bersama yogurt dan madu mengalami peningkatan dari segi simptom jangkitan.

Konklusinya, terdapat pelbagai manfaat yang ditawarkan oleh yogurt terhadap kesihatan. Namun harus diingat bahawa pengambilan yang berlebihan juga boleh memudaratkan kesihatan. Kunci utama adalah bersederhana dalam apa-apa jua pengambilan.

Bagi mereka yang mempunyai masalah kesihatan, rujuklah dengan pegawai perubatan anda terlebih dahulu untuk mendapatkan nasihat mereka.

Khasiat Makanan yang lain

Chen, M., Sun, Q., Giovannucci, E., Mozaffarian, D., Manson, J. E., Willett, W. C., & Hu, F. B. (2014). Dairy consumption and risk of type 2 diabetes: 3 cohorts of US adults and an updated meta-analysis. BMC medicine, 12, 215. Darvishi, M., Jahdi, F., Hamzegardeshi, Z., Goodarzi, S., & Vahedi, M. (2015). The Comparison of vaginal cream of mixing yogurt, honey and clotrimazole on symptoms of vaginal candidiasis. Global journal of health science, 7(6), 108–116.Douglas, S. M., Ortinau, L. C., Hoertel, H. A., & Leidy, H. J. (2013). Low, moderate, or high protein yogurt snacks on appetite control and subsequent eating in healthy women. Appetite, 60(1), 117–122. Guyonnet, D., Schlumberger, A., Mhamdi, L., Jakob, S., & Chassany, O. (2009). Fermented milk containing Bifidobacterium lactis DN-173 010 improves gastrointestinal well-being and digestive symptoms in women reporting minor digestive symptoms: a randomised, double-blind, parallel, controlled study. The British journal of nutrition, 102(11), 1654–1662.Guyonnet, D., Chassany, O., Ducrotte, P., Picard, C., Mouret, M., Mercier, C. H., & Matuchansky, C. (2007). Effect of a fermented milk containing Bifidobacterium animalis DN-173 010 on the health-related quality of life and symptoms in irritable bowel syndrome in adults in primary care: a multicentre, randomized, double-blind, controlled trial. Alimentary pharmacology & therapeutics, 26(3), 475–486.Guarino, A., Lo Vecchio, A., & Canani, R. B. (2009). Probiotics as prevention and treatment for diarrhea. Current opinion in gastroenterology, 25(1), 18–23.Magro, D. O., de Oliveira, L. M., Bernasconi, I., Ruela, M., Credidio, L., Barcelos, I. K., Leal, R. F., Ayrizono, M., Fagundes, J. J., Teixeira, L., Ouwehand, A. C., & Coy, C. S. (2014). Effect of yogurt containing polydextrose, Lactobacillus acidophilus NCFM and Bifidobacterium lactis HN019: a randomized, double-blind, controlled study in chronic constipation. Nutrition journal, 13, 75. Ortinau, L. C., Hoertel, H. A., Douglas, S. M., & Leidy, H. J. (2014). Effects of high-protein vs. high- fat snacks on appetite control, satiety, and eating initiation in healthy women. Nutrition journal, 13, 97.


Litium: Definisi, Sejarah, Sifat dan Kegunaan

Apakah itu unsur litium dan kegunaannya? Artikel ini akan membincangkan unsur ini dari sudut definisi, sejarah penemuan, sifat dan kegunaan litium pada manusia

Pengenalan dan Sifat Utama Litium

Litium adalah unsur kimia dengan simbol Li, mempunyai nombor atom 3 dan berat atom 6.997.

Sifat litium: Ia adalah logam keperakan lembut yang biasanya berwarna putih kelabu kerana pembentukan oksida. Litium adalah logam paling ringan yang mempunyai unsur pepejal.

Jadual Berkala Unsur: Litium adalah logam alkali pertama yang berada dalam kumpulan 1 jadual berkala

Takat Lebur dan didih: Takat lebur 180.5 °C dan takat didih 1342 °C.

Seperti semua logam alkali, litium sangat reaktif dan mudah terbakar. Oleh itu, ia mesti disimpan dalam vakum, atmosfera lengai atau cecair lengai seperti minyak tanah atau minyak mineral yang asli.

Apabila dipotong, ia membentuk kilauan logam namun apabila terdedah kepada udara lembap, ia akan  terhakis dengan cepat lalu menjadi kelabu keperakan yang akhirnya berubah kepada warna kehitaman.

Litium tidak boleh didapati secara semulajadi di alam tetapi boleh didapati melalui kaedah sebatian kebiasaannya dalam bentuk ion sebagai contoh mineral pegmatite, yang pemenjadi sumber utama litium.

Kerana kelarutannya sebagai ion, ia terdapat di dalam air lautan dan biasanya diperolehi dari air garam. Logam litium diasingkan secara elektrolit dari campuran litium klorida dan kalium klorida.

Lithium adalah satu-satunya logam alkali yang tidak membentuk anion, Li− dalam larutan atau dalam keadaan pepejal. Lithium aktif secara kimia, ia mudah kehilangan salah satu daripada tiga elektronnya untuk membentuk sebatian yang mengandungi kation Li +.

Litium menunjukkan ciri yang hampir sama seperti logam alkali natrium dan kalium.

Litium akan menghasilkan warna kemerahan apabila didedahkan kepada api yang kebiasaannya dilakukan untuk menguji kehadiran litium.

Tindak Balas dengan Air

Litium litium boleh terapung dan bertindak sangat reaktif di dalam air dan membentuk larutan hidroksida yang kuat dan menghasilkan litium hidroksida (LiOH) dan gas hidrogen.

Tindak Balas dengan Oksigen

Ia juga boleh bertindakbalas dengan oksigen untuk membentuk monoksida dan peroksida

Tindak Balas dengan Nitrogen

Litium adalah satu-satunya logam alkali yang bertindak balas dengan nitrogen pada suhu persekitaran.

Tindak Balas dengan Hidrogen

Ia juga bertindak balas dengan mudah dengan hidrogen pada suhu hampir 500ºC (930ºF) untuk membentuk litium hidrida.

Tindak Balas dengan Hidrogen

Ia mudah terikat dengan halogen dan membentuk halogenur serta bertindak balas dengan sebatian asetilenik untuk membentuk asetiliti litium iaitu salah satu komponen penting untuk sintesis vitamin A.

Terdapat beberapa kegunaan litium dalam kehidupan kita. Beberapa kegunaan tersebut adalah:

Pemekat Minyak Pelincir: Penggunaan industri litium utama adalah dalam bentuk lithium stearatum iaitu sebagai pemekat minyak pelincir. Pembuatan Tembikar: Aplikasi penting sebatian litium yang lain adalah dalam pembuatan tembikar, khususnya porselinBateri: Kimpalan tembaga dan lithium hidroksida biasa digunakan sebagai bahan tambahan dalam elektrolit bateri simpanan alkali untuk memanjangkan jangka hayat dan prestasi bateri serta digunakan sebagai penyerap karbon dioksida. Pembinaan Pesawat: Aloi logam dengan aluminium, kadmium, tembaga dan mangan digunakan untuk membuat bahagian pesawat berprestasi tinggi. Menyerap Kelembapan Udara: Sebatian seperti litium klorida (LiCl) dan litium bromida (LiBr) adalah penting untuk kegunaan industri. Ia membentuk air garam pekat yang mampu menyerap kelembapan udara pada pelbagai suhu yang digunakan dalam sistem penyejukan seperti penyejuk udara yang besar. Agen Fluks: Litium fluoride (LiF) digunakan sebagai agen fluks pada enamel dan gelas.

Litium ditemui pada tahun 1817 oleh Ahli Kimia Sweden, Johan August Arfwedson dalam mineral petalit semasa di makmal. Unsur ini didapati membentuk sebatian yang serupa dengan natrium dan kalium. Pada tahun 1821, William Thomas Brande buat pertama kalinya berjaya mengasingkan litium dari litium oksida melalui elektrolisis, iaitu suatu proses yang sebelumnya telah dilakukan oleh Ahli Kimia Sir Humphry Davy untuk mengasingkan kalium dan natrium.

Sehingga tahun 1990-an, pasaran pengeluaran logam kimia dan logam litium didominasi oleh Amerika tetapi setelah abad ke-21, kebanyakan pengeluaran litium adalah dari negara Australia, Chile, dan Portugal yang menjadi pembekal terbesar di dunia.

Deposit litium paling banyak di dunia separuhnya boleh didapati di negara Bolivia namun ia bukanlah negara pengeluar utama litium. Psikiatri Australia, John Cade dikreditkan kerana telah memperkenalkan semula dan mempopularkan penggunaan litium untuk merawat penyakit rohani pada tahun 1949.

Tidak lama selepas itu, sepanjang pertengahan abad ke-20, litium digunakan sebagai agen penstabil untuk merawat penyakit kemurungan mula digunakan secara meluas di Eropah dan Amerika Syarikat.

Fungsi ion litium pada manusia

Garam litium mempunyai kesan kompleks apabila diserap ke dalam badan manusia. Ia tidak beracun tetapi jika diambil dengan dos yang tinggi boleh membawa maut.

Penggunaan garam litium dan litium karbonat digunakan telah berjaya merawat kemurungan seperti mood swing dan penyakit kejiwaan yang telah dibuktikan secara klinikal pada tahun 1954. Sehingga kini, ia digunakan sebagai ubat utama untuk melawat penyakit kejiwaan seperti depresi dan kegelisahan serta terapi kepada pesakit gangguan bipolar.

Litium karbonat juga berperanan untuk mengawal keseimbangan kadar kalsium, magnesium dan fosfat dalam badan. Selain itu, litium juga digunakan untuk melegakan sakit kepala. Atom litium sangat kecil, senang terpolarisasi, dan mempunyai ketumpatan cas yang tinggi.

Sifat biokimia litium hampir sama dengan magnesium kerana hubungannya yang bersilang dalam jadual berkala. Memandangkan magnesium memainkan peranan penting dalam pengaturan sistem biokimia dalam badan manusia, secara teorinya litium juga mempengaruhi proses sokongan sindrom metabolik dan kebergantungan-magnesium.

Litium diangkut melalui membran melalui pelbagai cara antaranya fluks pasif untuk kemasukan litium ke dalam sel, manakala pengangkut natrium-litium penting untuk mengangkut litium keluar dari sel. Satu hipotesis menunjukkan bahawa kesan biologi litium oleh peranan sel peripheri mempengaruhi mekanisma isyarat sel pada membran dan terlibat dalam proses imunologi dalam badan manusia.

Lithium – LenntechLithium Element – BritannicaLithium – Pubchem


Kalium: Definisi, Sejarah, Sifat dan Kegunaan

Apakah itu unsur Kalium dan kegunaannya? Artikel ini akan membincangkan unsur ini dari sudut definisi, sejarah penemuan, sifat dan kegunaan kalium pada manusia

Pengenalan dan Sifat Utama

Kalium adalah unsur kimia dengan simbol K, mempunyai nombor atom 19 dan berat atom 39 yang sangat penting dan diperlukan untuk hidupan manusia dan haiwan serta unsur utama bagi tanaman.

Jadual Berkala Unsur: Kalium berada dalam kumpulan 1 jadual berkala unsur

Takat lebur dan Didih: Takat lebur 63.28 °C dan takat didih 760 °C.

Sifat kalium: Logam kalium lembut dan putih dengan kilauan keperakan, mempunyai titik lebur rendah dan merupakan konduktor elektrik yang baik. Kalium berwarna lavendar apabila dibakar dengan api manakala wapnya berwarna hijau.

Ia adalah unsur ketujuh yang paling banyak terdapat di kerak bumi yang membentuk 2.6 peratus daripada jisimnya. Kalium mempunyai elektron valensi tunggal pada cengkerang elektron luar yang mudah ditanggalkan untuk menghasilkan ion positif yang bergabung dengan anion untuk membentuk garam.

Justeru, kalium secara semula jadi hanya terdapat pada garam ionik. Ia mudah teroksidasi dengan cepat di udara. Oleh itu, kalium biasanya disimpan dalam minyak atau gris. Dianggarkan kalium yang berada dalam laut mati adalah sebanyak 1.7% dalam bentuk sebatian kalium klorida yang menjadi asas kepada kehidupan.

Tindak Balas Dengan Air

Kalium sangat ringan dan terapung di atas air lalu bertindak balas pantas dengannya untuk menghasilkan setengah mol hidrogen per mol kalium dan air serta menghasilkan kira-kira 47 kilokalori per mol wap panas.

Tindak balas dengan oksigen

Logam kalium bertindak balas dengan cepat dengan oksigen di atmosfera untuk membentuk kalium peroksida putih yang tidak stabil hanya dalam beberapa saat apabila ia mulai didedahkan.

Tindak balas dengan Nitrogen

Kalium boleh disimpan dalam gas nitrogen tanpa tindak balas.

Tindak balas dengan Hidrogen

Ia bertindak balas dengan hidrogen pada suhu sekitar 350 ° C (660 ° F) untuk membentuk hidrida.

Tindak balas dengan Halogen

Kalium sangat reaktif dengan halogen dan meletup apabila digabungkan dengan cecair bromin. Letupan hebat berlaku apabila asid kalium dicampur dengan halogen ibarat terkena renjatan. Letupan juga boleh berlaku apabila kalium dicampurkan dengan sejumlah garam logam halida atau dengan sebatian halogen organik.

Tindak balas iodin dan kalium hidroksida menghasilkan kalium iodida, KI yang biasa ditambahkan ke garam meja dan makanan haiwan.

Tindak balas dengan Karbon dioksida

Pada suhu yang tinggi, kalium menukarkan karbon dioksida menjadi karbon monoksida dan karbon.

Terdapat pelbagai kegunaan untuk unsur ini. Kegunaannya adalah untuk:

Baja: Dari sebatian kalium yang dihasilkan secara komersial hampir 95 peratus daripadanya digunakan dalam pertanian sebagai baja. Pembuatan Kaca: Sebatian kalium juga penting untuk pembuatan bahan letupan. Kalium karbonat digunakan dalam pembuatan kaca terutamanya televisyen. Sabun pencuci: Kalium hidroksida digunakan untuk membuat sabun pencuci dan cecair detergen. Perubatan: Kalium klorida digunakan dalam pembuatan farmasi, titisan drip perubatan dan suntikan salin. Garam: kalium lain seperti nitrat, bromida, sianida dan sulfat digunakan dalam membuat kek penyamakan kulit serta garam iodin.

Kalium adalah logam pertama yang diasingkan secara elektrolisis, oleh Ahli Kimia yang bernama Sir Humphry Davy pada tahun 1807 dengan menguraikan kalium hidroksida cair (KOH) dengan bateri voltan.

Kawasan perlombongan kalium pada suatu ketika dahulu adalah berasal dari Jerman yang memonopolinya sebelum Perang Dunia pertama. Pada hari ini kebanyakan mineral kalium berasal dari Kanada, Amerika Syarikat dan Chile.

Nama Inggeris kalium berasal dari kata ‘potash’ yang merujuk kepada kaedah awal untuk mengekstrak pelbagai jenis garam kalium. Ludwig Wilhelm Gilbert mencadangkan agar Davy menamakannya Kalium.

Pada tahun 1814, Ahli Kimia Berzelius menyokong cadangannya lalu meletakkan simbol kimia K. Simbol K sebenarnya berasal dari kali itu sendiri diambil dari kata akar alkali yang berasal dari bahasa Arab yang dipanggil ‘al-qalyah’ yang bermaksud abu tumbuhan.

Fungsi ion Kalium kepada manusia

Kalium sangat penting untuk kehidupan terutama untuk mengekalkan keseimbangan cecair dan elektrolit dalam badan. Selain itu, kalium penting untuk mengawal pengecutan otot jantung, mengurangkan tekanan darah, mencegah osteoporosis dan batu karang. Kalium boleh didapati dalam sayur-sayuran, buah, kentang, daging, roti, susu dan kacang. Ia memainkan peranan penting dalam sistem cecair badan manusia dan membantu fungsi saraf.

Badan manusia mengandungi 70% air. 40% air terdapat di dalam sel yang dipanggil sebagai cecair intraselular manakala selebihnya terdapat di luar sel di ruang ekstraselular dan di antara sel. Keseimbangan antara cecair di dalam dan di luar sel penting untuk mengekalkan kesejahteraan sel dan ia dikawal oleh ion kalium dan natrium.

Kalium adalah elektrolit utama di dalam sel manakala natrium adalah elektrolit utama di luar sel (rujuk gambar di atas). Ketidakseimbangan elektrolit menyebabkan sel mengecut atau mengembang seterusnya mengakibatkan kerosakan organ.

Kadar kalium yang kurang dalam badan yang dipanggil hypokalemia boleh menyebabkan masalah seperti kekejangan otot, keletihan dan menyebabkan degupan jantung tidak teratur yang dipanggil arrhythmia manakala kadar kalium yang tinggi pula yang dipanggil hyperkalemia yang boleh menyebabkan gejala seperti sesak nafas, kebas dan lemah otot.

Potassium – Royal Society of ChemistryPotassium – PubchemPotassium – BritannicaPotassium – LentechWhat does potassium do for your body – Medicinenet


10 Khasiat Jintan Manis Yang Anda Perlu Tahu

Jintan manis adalah sejenis herba atau bahan yang sering digunakan dalam masakan. Artikel ini akan membincangkan mengenai khasiat jintan manis, kandungan nutrisi dan juga komponen sihat di dalamnya.

Jintan manis atau nama saintifiknya Foeniculum vulgare adalah sejenis tumbuhan yang tergolong di dalam keluarga parsli iaitu sejenis herba dan rempah.  Ia berasal dari kawasan Eropah Selatan tetapi telah pun tersebar di seluruh pelosok dunia seperti di Pakistan, India, Itali, Russia dan Amerika Syarikat.

Pokok jintan manis mempunyai daun hijau yang berbulu dan memiliki bunga berwarna kuning. Biji jintan pula dituai apabila ia berubah menjadi coklat terang. Biji jintan manis berbentuk bujur, melengkung dan mempunyai jalur-jalur halus di permukaannya.

Sejak dulu lagi, setiap bahagian jintan manis seperti batang, daun dan bijinya telah digunakan untuk pelbagai tujuan. Biji jintan manis seringkali dijadikan sebagai rempah dalam masakan seperti sup dan kari yang boleh memberi rasa dan aromanya yang tersendiri di dalam masakan.

Selain itu, biji atau daun jintan manis juga boleh dijadikan teh yang boleh meningkatkan aroma teh. Pada zaman sekarang, ekstrak daripada jintan manis juga telah banyak dikomersialkan untuk dijadikan sebagai bahan aromaterapi bagi meredakan tekanan atau untuk memberi bau wangi.

Tidak dinafikan, jintan manis juga mempunyai pelbagai nutrisi yang baik. Kenyataan di bawah ini menunjukkan kandungan nutrisi yang ada di dalam biji jintan manis.

Kalori: 19.8kcalKarbohidrat: 3.0-2.3gProtien: 0.9gLemak: 0.9gVitamin A: 7.8IUVitamin C: 0.2mgVitamin B3: 0.3mgKalsium: 68.8mgZat Besi: 1.1mgMagnesium: 22.1mgFosforusL 28.0mgKalium: 97.4mgNatrium: 5.1mgZink: 0.2mg

Dapat dilihat bahawa majoriti  kandungan nutrien yang ada dalam biji jintan manis adalah terdiri daripada karbohidrat dan serat. Ia juga mengandungi protein dan rendah dengan lemak. Selain itu, jintan manis juga mengandungi pelbagai jenis mineral seperti kalsium, fosforus, zat besi, magnesium dan potassium.

Kandungan mineral ini penting bagi menjamin kesihatan yang baik dengan membantu mencegah masalah kesihatan yang disebabkan oleh kekurangan mineral ini di dalam badan.

Kandungan Berkhasiat Dalam Jintan Manis

Jadi, apakah yang membuatkan jintan manis ini bagus dan berkhasiat? Jintan manis mengandungi pelbagai komponen yang menjadikan ia berkhasiat kepada sesiapa yang mengamalkannya. Antaranya, biji jintan manis mengandungi serat yang merupakan satu komponen karbohidrat yang tidak dapat dicerna dan diserap oleh tubuh badan kita.

Walaupun ia tidak dapat dicerna oleh tubuh badan kita, ia mampu untuk memberi manfaat kesihatan seperti mengawal penyakit kardiovaskular, diabetes, darah tinggi  dan obesiti. Selain itu, jintan manis juga juga merupakan sumber antioksidan yang bagus.

Antara sumber antioksidan yang ada pada jintan manis termasuklah polifenol, flavonoid, quercetin, rosmarinic acid, cinnamic acid dan banyak lagi. Komponen antioksidan ini penting kerana ia dapat membantu badan melawan radikal bebas sekaligus melindungi sel-sel badan daripada terdedah kepada radikal bebas yang boleh menyebabkan pelbagai jenis penyakit contohnya seperti kanser dan penyakit kardiovaskular.

Di samping itu, jintan manis juga mengandungi pati minyak (essential oils) seperti limonene, anisic aldehyde, myrcene, pinene, fenchone, chavicol, anethole, dan cineole. Komponen-komponen ini memainkan peranan penting melalui pelbagai mekanisma bagi merawat dan mencegah pelbagai jenis penyakit.

10 Khasiat Jintan Manis kepada Kesihatan

Memandangkan jintan manis mempunyai beberapa komponen yang penting untuk kesihatan, ia sekaligus memberi khasiat kepada kesihatan kita. Berikut adalah beberapa kebaikan jintan manis kepada kesihatan:

1. Untuk masalah kembung perut

Antara manfaat kesihatan jintan manis adalah ia bagus untuk masalah kembung perut. Jintan manis mempunyai aktiviti antispasmodik yang boleh membantu mengurangkan masalah kekejangan usus dan kembung perut.

Kandungan pati minyak yang ada di dalam jintan manis juga berupaya mengurangkan masalah ulser atau keradangan pada perut yang boleh menyebabkan kesakitan pada bahagian perut.

Di samping itu, jintan manis juga mempunyai aktiviti antioksidan yang tinggi. Hal ini kerana ia mempunyai pelbagai jenis antioksidan seperti flavonoid, quercetin, cinnamic acid, rosmarinic acid dan  gallic acid. Hal ini telah dibuktikan dengan pelbagai kajian yang telah menunjukkan bahawa ekstrak biji jintan manis mempunyai aktiviti antioksidan yang tinggi.

Oleh itu, ini boleh membantu badan melawan radikal bebas seterusnya mencegah oksidatif stres di dalam badan yang boleh membawa pelbagai jenis penyakit.

Keradangan adalah sejenis tindakbalas badan terhadap kecederaan, jangkitan kuman atau benda asing di mana keradangan yang berpanjangan di dalam badan boleh menyebabkan pelbagai jenis penyakit seperti penyakit jantung.

Jintan manis berpotensi sebagai antiradang yang boleh membantu mencegah keradangan kerana kandungan antioksidannya seperti vitamin C, polifenol dan quertecin yang sememangnya mempunyai aktiviti antiradang.

4. Mengurangkan kesakitan sengugut

Selain itu, jintan manis juga bagus untuk wanita yang mengalami masalah senggugut ketika haid. Masalah senggugut biasanya membuatkan seorang wanita mengalami kesakitan pada bawah abdomen dan juga mungkin mempunyai simptom seperti sakit kepala, pening dan loya.

Pelbagai kajian telah menunjukkan bahawa minyak atau ekstrak daripada jintan manis efektif bagi mengurangkan sakit yang disebabkan senggugut berbanding tidak menggunakan apa-apa ubat. Terdapat juga kajian yang menunjukkan bahawa jintan manis juga berpotensi mengurangkan sakit senggugut sama seperti ubat tahan sakit.

Oleh itu, ini menunjukkan bahawa jintan manis sesuai digunakan sebagai terapi herba bagi mengurangkan kesakitan yang disebabkan masalah senggugut.

5. Sebagai ‘milk booster’

Di samping itu, biji jintan manis juga berkhasiat bagi wanita yang menyusukan anak sebagai ‘milk booster’ yang boleh membantu meningkatkan jumlah susu ibu. Hal ini kerana biji jintan manis didapati boleh meningkatkan cecair di dalam tisu payudara  sekaligus boleh meningkatkan aliran susu pada ibu yang menyusukan anak.

Hal ini kerana jintan manis mempunyai komponen galactogogues yang boleh meningkatkan perembesan susu dalam ibu yang menyusukan anak. Oleh itu, ini dapat membantu para ibu untuk menyediakan susu yang cukup untuk bayinya agar dapat membesar dengan sihat.

6. Melegakan simptom menopaus

Menopaus adalah satu keadaan yang terjadi pada wanita pada umur 50 ke 60 tahun di mana mereka mengalami keadaan putus haid atau tidak mendapat haid untuk setahun atau lebih. Menopaus ini boleh membuatkan seseorang mempunyai gejala seperti kering dan gatal faraj, kesukaran untuk tidur dan mempunyai sensasi panas pada bahagian muka, leher dan dada yang boleh menyebabkan peluh yang berlebihan atau kulit menjadi kemerahan.

Pelbagai kajian telah menunjukkan bahawa jintan manis mempunyai kesan terapeutik yang boleh membantu melegakan simptom atau gejala monopaus ini.

Di samping itu, jintan manis juga berupaya meningkatkan memori atau ingatan seseorang. Kajian ke atas tikus yang mengalami masalah penurunan memori (memory deficit) telah mendapati bahawa rawatan menggunakan ekstrak biji jintan manis kering berupaya meningkatkan ingatan tikus tersebut.

Oleh itu, ini menunjukkan bahawa biji jintan manis berpotensi untuk meningkatkan memori terutamanya bagi individu yang mempunyai gangguan ingatan seperti penyakit Alzheimer.

8. Menurunkan risiko penyakit kardiovaskular

Selain itu, jintan manis juga boleh membantu mengurangkan risiko penyakit kardiovaskular seperti penyakit tekanan darah tinggi, strok atau serangan sakit jantung. Hal ini kerana jintan manis yang mempunyai aktiviti kardiovaskular yang boleh membantu mengawal tekanan darah.

Kajian yang menggunakan ekstrak daun jintan manis telah mendapati bahawa ekstrak itu boleh menurunkan tekanan darah sekaligus boleh membantu mencegah penyakit kardiovaskular. Selain itu, ciri-ciri daun dan biji jintan manis yang antiradang, tinggi dengan antioksidan dan tinggi dengan serat juga boleh membantu menurunkan risiko penyakit kardiovaskular.

Artikel Berkaitan: Simptom Sakit Jantung dan Rawatan

Di samping itu, jintan manis juga mempunyai aktiviti antimikrobial seperti antibakteria dan antikulat. Terdapat kajian yang telah mendapati bahawa ekstrak jintan manis mempunyai aktiviti antibakteria yang boleh menghalang pertumbuhan bakteria Helicobacter pylori yang biasanya ditemui di dalam perut yang boleh meyebabkan ulser atau kanser perut.

Akhir sekali, salah satu khasiat jintan manis juga adalah ia berpotensi untuk mencegah kanser. Kandungan anethole di dalam biji jintan manis mempunyai aktiviti antikanser yang boleh membantu mencegah kanser.

Kajian tabung uji telah mendapati bahawa anethole boleh menghalang pertumbuhan sel dan menggalakkan apoptosis (kematian sel terprogram) di dalam sel kanser payu dara.

Terdapat juga kajian ke atas tikus yang menunjukkan bahawa ekstrak biji jintan manis mempunyai aktiviti antikanser terhadap sel kanser payudara dan kanser hati. Oleh itu, ini jelas menunjukkan bahawa jintan manis juga berpotensi untuk mencegah kanser.

Kesimpulannya, dapat dilihat jintan manis samada daunnya atau bijinya mempunyai pelbagai khasiat untuk kesihatan. Jintan manis mempunyai aktiviti antioksidan, antimikrobial, antikanser dan antiradang yang boleh membantu mencegah pelbagai jenis penyakit.

Ia juga bagus untuk mengurangkan kesakitan senggugut, sebagai ‘milk booster’ bagi ibu yang menyusukan anak dan berpotensi melegakan simptom monopaus. Jintan manis juga boleh membantu meningkatkan memori, menurunkan risiko penyakit kardiovaskular dan mencegah kanser.

Walaupun memakan jintan manis adalah selamat, makanan tambahan seperti suplimen atau pati minyak berasaskan jintan manis adalah perlulah mendapatkan nasihat daripada pakar perubatan dan pakar pemakanan terutamanya bagi ibu mengandung kerana ia mungkin memberi kesan kepada kandungan atau bagi individu yang sedang dalam rawatan.

Akhir sekali, diharapkan artikel ini dapat memberi manfaat kepada pembaca mengenai khasiat jintan manis.

Khasiat Makanan yang lain

Javed, R., Hanif, M. A., Ayub, M. A., & Rehman, R. (2020). Fennel. In Medicinal Plants of South Asia (p. 256). Elsevier Ltd.Koppula, S., & Kumar, H. (2013). Foeniculum vulgare Mill (Umbelliferae) attenuates stress and improves memory in wister rats. Tropical Journal of Pharmaceutical Research, 12(4), 553–558.Lee, H. W., Ang, L., Kim, E., & Lee, M. S. (2021). Fennel (Foeniculum vulgare Miller) for the management of menopausal women’s health: A systematic review and meta-analysis. Complementary Therapies in Clinical Practice, 43(February), 1–9.Lee, H. W., Ang, L., Lee, M. S., Alimoradi, Z., & Kim, E. (2020). Fennel for reducing pain in primary dysmenorrhea: A systematic review and meta-analysis of randomized controlled trials. Nutrients, 12(11), 1–13.Mohamad, R. H., El-Bastawesy, A. M., Abdel-Monem, M. G., Noor, A. M., Al-Mehdar, H. A. R., Sharawy, S. M., & El-Merzabani, M. M. (2011). Antioxidant and anticarcinogenic effects of methanolic extract and volatile oil of fennel seeds (Foeniculum vulgare). Journal of Medicinal Food, 14(9), 986–1001. SelfNutritionData. (2018). Spices, fennel seed Nutrition Facts & Calories. Tafrishi, R., Shekari, S., Ajam, M., Barati, E., Haghjoyan, S. M., Rokni, A., Heydari, O., Ashrafinia, F., Dabagh Fekri, S., Ghazanfarpour, M., & Abbasi, M. (2020). The Effect of Dates and Fennel on Breastfeeding Adequacy of Mothers: A Review. Review Article, 8(9), 11891–11899. Verma, D., Punar, S., & Maheshwari, R. K. (2015). Fennel: A spice for overall health welfare. Advance Research in Agriculture and Veterinary Science, 2(July), 1–7.


10 Khasiat Kulit Kayu Manis Kepada Kesihatan Badan

Kulit kayu manis adalah sejenis bahan yang sentiasa digunakan dalam masakan. Artikel ini akan membincangkan mengenai khasiat kulit kayu manis, kandungan nutrisi dan komponen sihat di dalamnya

Kulit kayu manis adalah sejenis herba atau rempah yang boleh didapati daripada kulit pokok kayu manis. Pokok kayu manis atau nama saintifiknya Cinnamomum zeylanicum adalah sejenis pokok malar hijau yang mempunyai daun berbentuk bujur, berkulit tebal dan mempunyai buah beri. Ia berasal dari Sri Lanka dan telah banyak ditanam di kawasan Selatan India dan di negara-negara Asia seperti China dan Indonesia.

Kulit kayu manis boleh didapati dalam pelbagai bentuk termasuk dalam bentuk kayu kering, serbuk dan juga ekstrak kayu manis sebagai minyak pati (essential oil). Kulit kayu manis telah digunakan secara meluas di dalam masakan seperti di dalam sup dan gulai. Ia juga biasa ditambah di atas roti atau di dalam kopi dan teh sebagai penambah rasa.

Tidak dinafikan, kulit kayu manis juga mempunyai nutrisi yang baik. Jadual di bawah menunjukkan kandungan nutrisi yang ada di dalam kulit kayu manis.

Berdasarkan jadual di atas, dapat dilihat kulit kayu manis rendah dengan lemak.

Ia juga kaya dengan vitamin dan mineral yang bagus untuk fungsi badan.

Kandungan berkhasiat dalam kulit kayu manis

Kulit kayu manis juga mempunyai pelbagai komponen penting yang baik untuk kesihatan kita. Kulit kayu manis mengandungi pelbagai jenis antioksidan seperti catechin, glutathione, flavonoid, polifenol, cinnamaldehyde, cineol, eugenol dan cinnamic acid.

Antioksidan ini boleh membantu badan melawan radikal bebas seterusnya mencegah penyakit seperti kanser. Selain itu, kulit kayu manis juga kaya dengan kandungan minyak pati semulajadi. Hampir 65 hingga 80% minyak pati di dalam kulit kayu manis terdiri daripada cinnamaldehyde yang bersifat sebagai antimikrobial dan antihiperglicaemia.

Selain itu, kulit kayu manis juga mengandungi komponen cinnamic aldehyde yang boleh memberi bau wangi dan aroma kayu manis yang boleh memberi rangsangan kognitif sekaligus meningkatkan memori, kapasiti motor visual dan memori virtual. Komponen ini juga boleh membantu menangani masalah kemurungan dan stres.

10 Khasiat kulit kayu manis kepada kesihatan

Memandangkan kulit kayu manis mempunyai beberapa komponen yang penting untuk kesihatan, ia sekaligus memberi khasiat kepada kesihatan kita. Berikut adalah beberapa khasiat kulit kayu manis kepada kesihatan:

1. Mengawal paras gula dalam darah

Antara khasiat kulit kayu manis adalah ia boleh membantu mengawal paras gula dalam darah. Kajian ke atas pesakit diabetes jenis 2 telah mendapati bahawa pengambilan kulit kayu manis (3g serbuk kulit kayu manis, 3 kali sehari, selama 4 bulan) boleh menurunkan bacaan paras gula dalam darah semasa berpuasa.

Hal ini kerana kandungan polifenol yang ada di dalam kulit kayu manis yang boleh berfungsi seperti insulin yang boleh mengawal paras gula di dalam darah.  Kulit kayu manis juga mempunyai komponen cinnamaldehyde  yang mempunyai aktiviti antihiperglicemik sekaligus menghalang peningkatan paras gula dalam darah.

Artikel Berkaitan: Simptom Kencing Manis dan Rawatan

2. Mengawal bacaan profil lipid

Selain itu, kulit kayu juga berpotensi untuk mengawal bacaan profil lipid atau kandungan lemak dalam badan. Pelbagai kajian telah menunjukkan bahawa ekstrak kulit kayu manis boleh menurunkan paras jumlah kolesterol, trigliserida dan LDL-kolesterol (kolesterol jahat) di dalam darah.

Selain itu, kulit kayu itu juga boleh meningkatkan paras HDL-kolesterol (kolesterol baik) dalam darah. Oleh itu, ini menunjukkan bahawa kulit kayu manis boleh membantu mencegah masalah tinggi kolesterol sekaligus boleh menurunkan risiko penyakit kardiovaskular seperti penyakit jantung, strok dan darah tinggi.

Di samping itu, pelbagai kajian telah mendapati bahawa kulit kayu manis mempunyai aktiviti antioksidan yang boleh berpotensi membantu melawan radikal bebas di dalam badan.

Terdapat juga kajian klinikal yang mendapati bahawa pengambilan ekstrak kulit kayu manis boleh menambahbaik paras penanda tekanan oksidatif yang menunjukkan tahap tekanan oksidatif sekaligus boleh menunjukkan risiko kepada pelbagai jenis penyakit.

Hal ini kerana kulit kayu manis kaya dengan antioksidan seperti cinnamaldehyde, cineol, eugenol dan cinnamic acid yang berperanan melawan radikal bebas sekaligus mencegah penyakit.

Kulit kayu manis juga mempunyai aktivti antimikrobial yang boleh membantu melawan jangkitan. Komponen cinnamaldehyde mempunyai aktiviti antimikrobial yang boleh menghalang pertumbuhan pelbagai jenis mikroorganisma seperti Pseudomonas,yis, Clostridium, Helicobacter dan Candida.

Komponen cinnamaldehyde dan eugenol yang ada di dalam kulit kayu manis boleh menghalang penghasilan enzim yang dihasilkan bakteria dan merosakkan dinding sel tersebut sekaligus menghalang pembiakan mikroorganisma tersebut.

Terdapat juga kajian yang menunjukkan bahawa kulit kayu manis boleh menghalang pembentukan mikrobiota di dalam mulut sekaligus boleh menghalang pembentukan plak gigi dan mencegah mulut berbau.

Selain itu, kulit kayu manis juga mempunyai aktiviti antiradang yang boleh membantu menghalang keradangan yang boleh membawa kepada pelbagai jenis penyakit.

Kajian ke atas tikus yang mempunyai masalah rheumatoid artritis dan keradangan mendapati bahawa kandungan polifenol di dalam kulit kayu manis mempunyai aktiviti antiradang dan antiartritis yang boleh membantu mengurangkan kesakitan dan membantu mengawal keradangan.

6. Bagus untuk penyakit neurodegeneratif

Penyakit neurodegeneratif adalah sejenis penyakit yang berlaku disebebkan kemerosotan progresif struktur dan fungsi sel otak yang boleh menyebabkan masalah kepada sistem saraf. Oleh itu, ia boleh menyebabkan masalah pada pergerakan dan fungsi kognitif seterusnya boleh mempengaruhi  aktiviti harian seperti bergerak, bercakap dan mengingat.

Antara penyakit neurodegeneratif yang biasa terjadi adalah penyakit Alzheimer dan Parkinson.  Kajian telah mendapati bahawa ekstrak kulit kayu manis boleh mengawal faktor yang menyebabkan penyakit neurodegeneratif ini. Komponen yang ada di dalam herba ini boleh menghalang pembentukan protein bernama tau di dalam otak yang boleh membawa kepada masalah neurodegeneratif seperti penyakit Alzheimer.

Oleh itu, ini menunjukkan bahawa kulit kayu manis berpotensi untuk mencegah atau mengurangkan kesan penyakit neurodegeneratif.

7. Bagus untuk penyembuhan luka

Di samping itu, kulit kayu manis juga bagus untuk proses penyembuhan luka. Terdapat kajian yang menunjukkan bahawa ubat sapuan daripada kulit kayu manis boleh menambah baik proses penyembuhan luka pada tikus.

8. Mengawal sindrom ovari polisistik

Sindrom ovari polisistik (PCOS) adalah sejenis penyakit hormon wanita yang boleh mempengaruhi kitaran haid, kesuburan dan rupa wanita yang mengalaminya. Kebanyak wanita yang mengalami PCOS mempunyai berat badan yang berlebihan, menghadapi masalah kencing manis, tekanan darah tinggi dan penyakit jantung.

Pelbagai kajian telah mendapati bahawa pengambilan kulit kayu manis  efektif dalam menurunkan berat badan  dan mengawal bacaan paras gula di dalam pesakit PCOS.

Hal ini kerana kulit kayu manis mempunyai aktiviti antioksidan yang boleh menambahbaik oksidatif stres dalam individu yang mengalami masalah PCOS sekaligus mengawal PCOS.

9. Bagus untuk masalah cirit birit

Selain itu, kulit kayu manis juga bagus untuk menangani masalah cirit birit. Kajian ke atas tikus yang mengalami masalah cirit birit telah mendapati bahawa ekstrak kulit kayu manis boleh mengurangkan kekerapan cirit birit. Hal ini kerana kandungan tannin yang ada di dalam kulit kayu manis yang boleh merawat masalah cirit-birit.

10. Berpotensi mencegah kanser

Akhir sekali, kulit kayu manis juga mempunyai aktiviti antikanser sekaligus berpotensi mencegah penyakit kanser. Pelbagai kajian tabung uji dan kajian ke atas haiwan telah menunjukkan potensi kulit kayu manis dalam menghalang pembentukan sel kanser dalam kanser usus, limfoma dan serviks.

Hal ini kerana kulit kayu manis mempunyai aktiviti antioksidan dan antiradang yang boleh menghalang pertumbuhan sel kanser tersebut. Oleh itu, ini jelas menunjukkan potensi kulit kayu manis dalam mencegah kanser.

Kesimpulannya, dapat dilihat bahawa kulit kayu manis mempunyai pelbagai komponen penting kepada kesihatan. Penggunaannya dalam masakan bukan saja boleh menambah perasa kepada masakan, bahkan juga boleh memberi khasiat kepada kesihatan.

Akhir sekali, diharapkan artikel ini dapat memberi manfaat kepada pembaca mengenai khasiat kulit kayu manis.

Khasiat Makanan yang lain

Allen, R. W., Schwartzman, E., Baker, W. L., Coleman, C. I., & Phung, O. J. (2013). Cinnamon use in type 2 diabetes: An updated systematic review and meta-analysis. In Annals of Family Medicine (Vol. 11, Issue 5, pp. 452–459). Annals of Family Medicine, Inc.Kirkham, S., Akilen, R., Sharma, S., & Tsiami, A. (2009). The potential of cinnamon to reduce blood glucose levels in patients with type 2 diabetes and insulin resistance. In Diabetes, Obesity and Metabolism (Vol. 11, Issue 12, pp. 1100–1113). Blackwell Publishing Ltd.Ranasinghe, P., Pigera, S., Premakumara, G. S., Galappaththy, P., Constantine, G. R., & Katulanda, P. (2013). Medicinal properties of “true” cinnamon (Cinnamomum zeylanicum): A systematic review. BMC Complementary and Alternative Medicine, 13.SelfNutritionData. (2018). Spices, cinnamon, ground [Cassia] Nutrition Facts & Calories. Sharifi-Rad, J., Dey, A., Koirala, N., Shaheen, S., El Omari, N., Salehi, B., Goloshvili, T., Cirone Silva, N. C., Bouyahya, A., Vitalini, S., Varoni, E. M., Martorell, M., Abdolshahi, A., Docea, A. O., Iriti, M., Calina, D., Les, F., López, V., & Caruntu, C. (2021). Cinnamomum Species: Bridging Phytochemistry Knowledge, Pharmacological Properties and Toxicological Safety for Health Benefits. Frontiers in Pharmacology, 12(May), 1–27.Zulfia Hussain, Junaid Ali Khan, H. R. (2019). Cinnamomum zeylanicum (Darchini): A Boon to Medical Science and a Possible Therapy for Stress-Induced Ailments. Critical Review in Eukaryotic Gene Expression, 29(3), 263–276.


Lemak: Definisi, Fungsi, Jenis dan Kepentingan

Apakah itu fungsi lemak dan jenis-jenisnya? Artikel ini akan membincangkan definisi, fungsi, jenis dan kepentingan lemak di dalam badan

Lemak adalah salah satu daripada kelas nutrien yang diperlukan oleh badan kita. Lemak mempunyai unsur karbon, hidrogen dan oksigen. Lemak terdiri daripada satu molekul gliserol dan tiga molekul asid lemak. Lemak bersifat non-polar atau hidrofobik (“takut air”), jadi ia tidak larut di dalam air malahan ia mudah larut pada pelarut organik (non-polar) seperti etanol, ether, dan kloroform.

Lemak boleh dipecahkan kepada tiga kategori iaitu:

Lemak tepu, lemak trans dan lemak tak tepu.

Lemak tepu dan lemak tak tepu mempunyai perbezaan dari segi fizikal dan kimia.

Lemak tepu tidak mempunyai ikatan ganda dua dalam struktur kimianya manakala lemak tak tepu mempunyai ikatan ganda dua dalam struktur kimianya.

Dari aspek fizikal, lemak tepu membentuk sebagai pepejal manakala lemak tak tepu menjadi cecair pada suhu bilik.

Lemak tak tepu seterusnya boleh dibahagikan kepada:

Lemak monounsaturated dan Lemak polyunsaturated.

Lemak monounsaturated dan polyunsaturated pula diklasifikasikan sebagai lemak diet yang lebih sihat. Ia bertindak mengekalkan kolesterol HDL di samping menurunkan kolesterol LDL.

Lemak monounsaturated mempunyai hanya satu ikatan berganda dua manakala lemak polyunsaturated mempunyai dua atau lebih ikatan berganda dua dalam struktur kimia mereka. Lemak monounsaturated boleh dijumpai dalam sumber tumbuhan (seperti kekacang dan avocado) dan minyak (seperti minyak sayuran, minyak biji sawi dan minyak kacang).

Lemak omega-6 dan omega-3 termasuk dalam lemak polyunsaturated. Sumber lemak omega-3 adalah seperti walnut, flaxseed, canola oil dan minyak kacang soya. Sumber lemak omega-6 pula adalah termasuk kekacang dan minyak sayuran seperti minyak kacang soya, jagung dan safflower oil.

Lemak Tepu dan Lemak Trans

Lemak tepu dan lemak trans diklasifikasikan sebagai lemak diet yang kurang sihat. Kedua-dua lemak tersebut didapati meningkatkan aras kolesterol LDL (kolesterol jahat) dan menurunkan aras kolesterol HDL (kolesterol baik).

Lemak tepu boleh didapati dalam makanan dari sumber haiwan dan tumbuhan. Namun begitu, produk haiwan seperti produk tenusu (keju, susu dan mentega) dan daging mempunyai kandungan lemak tepu lebih tinggi daripada kebanyakan minyak tumbuhan. Sumber utama lemak tepu termasuk lauric acid (C12:0), myristic acid (C14:0), dan palmitic acid (PA).

Lemak trans biasanya dijumpai dalam minyak yang dihidrogenasikan. Proses hidrogenasi melibatkan penukaran lemak cecair kepada lemak pepejal dan proses ini dilakukan oleh pengusaha makanan untuk meningkatkan jangka hayat makanan dan ketahanan terhadap ketengikan oksidatif.

Kepentingan lemak dalam badan dan sel

Terdapat beberapa fungsi dan kepentingan lemak dalam badan. Ia adalah

Pembekal tenaga : Lemak merupakan sumber tenaga yang cekap untuk badan kita. Ia mampu membekalkan tenaga dua kali ganda lebih banyak dari tenaga yang dibekalkan oleh karbohidrat atau protein. Apabila kita mengambil kalori lebih daripada kadar yang diperlukan oleh badan, lebihan lemak tersebut akan dihantar kepada tisu adipos untuk tujuan simpanan sehingga ia diperlukan. Namun begitu, lemak bertindak sebagai tenaga “backup” kerana badan kita bergantung kepada glikogen sebagai pembekal utama tenaga.Penebat haba dan pelindung : Lemak membentuk lapisan lemak di bawah kulit yang bertindak sebagai penebat bagi mengekalkan suhu badan ketika keadaan yang sejuk. Selain itu, lemak yang disimpan di sekeliling organ bertindak sebagai pelindung bagi mencegah berlakunya kecederaan fizikal.Pelarut vitamin : Lemak bertindak sebagai pelarut bagi vitamin larut lemak seperti vitamin A, D, E dan K.Fungsi kekenyangan : Kandungan lemak yang tinggi dalam tisu adipos mendorong peningkatan aras hormon leptin. Hormon leptin yang tinggi akan meningkatkan rasa kekenyangan dan juga mengurangkan selera makan.Komponen membran sel : Lemak membentuk komponen utama membran sel yang memisahkan bahagian luaran dan dalaman sel serta mengawal pergerakan keluar masuk bahan molekul. Lemak berfungsi dalam mengawal atur membrane fluidity dan permeability.

Kesan Terlebih Pengambilan Lemak

Pengambilan lemak yang tinggi akan memudaratkan kesihatan pada jangka masa yang panjang.

Pengambilan lemak secara berlebihan sering kali dikaitkan dengan risiko menghidapi penyakit kanser seperti kanser kolon, payudara, prostat dan ovari. Kajian-kajian terdahulu telah membuktikan hubungan di antara pengambilan lemak secara berlebihan dengan kadar kematian akibat kanser.

Jumlah lemak tepu yang tinggi boleh meningkatkan kadar kolesterol dalam darah dan seterusnya mendorong pembentukan kolesterol pada dinding salur darah dan keadaan ini dinamakan sebagai atherosclerosis. Hal ini akan menyebabkan salur darah menjadi sempit dan mengganggu pengaliran darah dan besar kemungkinan serangan sakit jantung akan berlaku.

Selain itu, pengambilan lemak yang tinggi menjadi penyebab utama obesiti, tekanan darah tinggi, diabetes dan penyakit hempedu.

Concepts Of Carbohydrate, Protein And Fat. Retrieved from BMC Sagar. Does the Body Store Fat Like Carbohydrates? Retrieved from Livestrong.com. Fah, T. S., Roslani, H. & Rosli, R. (2018). Revisi Smart KSSM Sains. Penerbit Ilmu Bakti Sdn. Bhd.Kuller, L. H. (1997). Dietary Fat and Chronic Diseases. Journal of the American Dietetic Association, 97(7), S9–S15. Nutrition and Health Info Sheet: Fat. Retrieved from UC Davis Department of Nutrition. The Functions of Fats in the Body. Retrieved from Eufic.


10 Khasiat Madu Menurut Kajian Saintifik

Apakah khasiat madu pada kesihatan badan? Artikel ini akan membincangkan beberapa khasiat madu, kandungan nutrisi dan juga komponen sihat di dalamnya.

Madu merupakan sejenis bahan pemanis semulajadi yang dihasilkan oleh dua hidupan iaitu lebah dan juga tumbuh-tumbuhan. Lebah akan bertindak dengan menghisap cecair manis yang dihasilkan oleh tumbuhan seperti bunga. Cairan ini dikenali sebagai nectar.

Hasil cairan manis yang dihisap oleh lebah akan bercampur dengan komponen tertentu yang terdapat di dalam badan lebah [1]. Kemudian, lebah akan menyimpan madu ini di dalam indung madu (honeycomb) sehingga ia matang. Terdapat pelbagai jenis madu yang dihasilkan berdasarkan kepada warna, rasa, bau dan juga tekstur.

Ini adalah kandungan Nutrisi dalam 100g Madu

Karbohidrat: 82.4gProtein: 0.3gLemak: 0gKalsium: 6.0mgZat Besi: 0.42mgKalium: 52mgNatrium: 4mgVitamin C: 0.5mg

Kandungan Berkhasiat di dalam Madu

Madu merupakan salah satu daripada sumber karbohidrat ringkas yang merangkumi glukosa dan fruktosa sebanyak 65-80%. Seperti yang kita tahu karbohidrat merupakan sumber tenaga utama yang diperlukan oleh setiap individu.

Memandangkan madu adalah merupakan gula ringkas, ia boleh menggalakkan pengambilan tenaga yang positif melalui diet. Bagi individu yang mengalami kekurangan (deficit) tenaga akibat daripada pengambilan makanan yang tidak menentu, madu boleh dijadikan sebahagian tambahan kepada diet bagi mencapai keperluan tenaga harian.

Namun begitu, amat penting bagi setiap individu untuk mengawal jumlah pengambilan gula ringkas bagi mengurangkan risiko-risiko sindrom metabolik.

10 Khasiat Madu kepada Kesihatan

Memandangkan madu adalah sejenis gula ringkas, ianya boleh dijadikan sebagai salah satu sumber diet yang membekalkan tenaga dengan cepat. Glukosa merupakan antara bentuk gula ringkas yang diperlukan oleh tubuh untuk menghasilkan tenaga.

2. Kaya Sumber Antioksidan Semulajadi

Madu yang datang daripada pelbagai jenis sumber tumbuh-tumbuhan yang berbeza dan serata dunia mempunyai antioksidan yang tinggi.

Antara kompoun yang memainkan peranan antioksidan ditemui di dalam madu adalah asid fenolik dan juga flavonoid. Kedua-duanya berfungsi untuk melindungi daripada kerosakan sel akibat daripada tekanan oksidatif dan juga radikal bebas [2].

3. Berpotensi dalam Menyembuhkan Luka

Antara ciri yang menjadikan madu berpotensi dalam penyembuhan luka adalah keranan kandungan gula yang tinggi. Ini adalah keranan gula yang terdapat di dalam madu akan memberikan tekanan osmosis yang tinggi dan seterusnya akan menghalang pertumbuhan bakteria. Secara tidak langsung, ia akan membantu mempercepatkan proses penyembuhan luka.

Disamping itu juga, kajian turut mendapati bahawa kandungan sejenis kompaun di dalam madu iaitu hydrogen peroxide turut memainkan peranan dalam menghalang pertumbuhan bakteria [3].

4. Meredakan Batuk dan Masalah Sakit Tekak

Kajian yang dijalankan terhadap kank-kanak telah mendapati bahawa pengambilan madu adalah berkesan dalam meredakan batuk dan masalah sakit tekak [4].

Prebiotik merupakan sejenis kompaun yang ditemui dalam makanan (serat) yang menggalakkan pertumbuhan bakteria baik di dalam usus [5]. Oligosaccaharides merupakan salah satu serat yang berfungsi sebagai prebiotik.

Madu telah dikenalpasti mengandungi oligosaccharides yang mampu menggalakkan pertumbuhan bakteria baik di dalam usus [6]. Prebiotik amat penting dalam mengekalkan tahap kesihatan sistem penghadaman.

6. Membantu Mengekalkan Kesihatan Kulit

Memandangkan madu tinggi dengan antioksidan dan juga mempunyai ciri sebagai antibakteria, ianya juga memberi manfaat kepada kesihatan kulit. Di dalam aspek dermatologi, penggunaan madu di dalam pelbagai produk penjagaan kulit dapat memberikan kesan melembut dan mengekalkan kelembapan kulit.

Ini secara tidak langsung dapat membantu mengekalkan keremajaan kulit dan melambatkan proses penuaan [7].

Madu telah didapati mempunyai kesan anti keradangan dengan bertindak merencatkan penghasilan cytokines (agen keradangan). Dalam masa yang sama, ia juga turut merangsang penghasilan prostaglandins, bahan yang terdapat di dalam setiap tisu yang mengalami luka ataupun jangkitan [8].

8. Berpotensi Mengurangkan Risiko Penyakit Kanser

Kandungan antioksidan seperti kompaun fenolik yang terdapat di dalam madu memainkan fungsi dalam mengurangkan risiko penyakit kanser.

Kandungan antioksidan ini menjadikan madu mempunyai ciri-ciri anti keradangan, anti metastatik, merencatkan pertumbuhan sel kanser dan juga mengurangkan berlakunya kerosakan sel akibat tekanan oksidatif [9].

9. Memberi Kesan Neuroprotective

Fungsi kognitif seseorang individu didapati menurun akibat daripada tekanan oksidatif dan juga pengaruh usia. Tekanan oksidatif ini dapat dikekang melalui aktiviti antioksidan yang bertindak sebagai “scavenger” terhadap spesis oksigen reaktif.

Selain itu, madu juga didapati mengandungi choline dan acetylcholine yang membantu mengekalkan fungsi kognitif. Sebuah kajian mendapati bahawa madu Tualang mampu memberi kesan neuroprotective, namun hanya terhad kepada golongan dewasa [10].

Justeri itu, kajian yang lebih mendalam mengenai kesan madu terhadap fungsi kognitif perlu dijalankan pada masa akan datang.

10. Membantu Mengawal Tekanan Darah

Sebuah kajian mendapati bahawa pra-rawatan masalah darah tinggi melalui pengambilan madu dapat menstabilkan semula tekanan darah [11]. Namun begitu, kajian secara terperinci masih perlu dilakukan pada masa akan datang.

Artikel Berkaitan: Punca Tekanan Darah Tinggi dan Rawatan

Madu sememangnya antara pemanis popular dalam kalangan masyarakat kita. Tidak dapat dinafikan sesetengah golongan mengamalkan pengambilan madu sebagai salah satu rutin wajib harian atas tujuan yang tertentu. Walaupun begitu, ianya tetaplah harus diambil secara bersederhana.

Bagi penghidap penyakit kronik terutama sekali pesakit kencing manis, anda dinasihatkan untuk mendapatkan saranan daripada doktor mahupun pegawai dietetik terlebih dahulu bagi mengelak sebarang komplikasi yang berbahaya.

Diharapkan artikel khasiat madu ini dapat memberikan sedikit sebanyak maklumat berkenaan khasiat madu, kandungan nutrisinya dan pelbagai lagi

Khasiat Makanan yang lain

G. A. Nayik et al., “Honey: its history and religious significance: a review,” Univers. J. Pharm., vol. 3, no. 1, pp. 5–8, 2014.S. Ahmed et al., “Honey as a Potential Natural Antioxidant Medicine: An Insight into Its Molecular Mechanisms of Action,” Oxid. Med. Cell. Longev., vol. 2018, 2018R. Yaghoobi, A. Kazerouni, and O. kazerouni, “Evidence for clinical use of honey in wound healing as an anti-bacterial, anti-inflammatory anti-oxidant and anti-viral agent: A review,” Jundishapur J. Nat. Pharm. Prod., vol. 8, no. 3, pp. 100–104, 2013M. N. Shadkam, H. Mozaffari-Khosravi, and M. R. Mozayan, “A comparison of the effect of honey, dextromethorphan, and diphenhydramine on  nightly cough and sleep quality in children and their parents.,” J. Altern. Complement. Med., vol. 16, no. 7, pp. 787–793, Jul. 2010J. Slavin, “Fiber and prebiotics: Mechanisms and health benefits,” Nutrients, vol. 5, no. 4, pp. 1417–1435, 2013A. Mohan, S.-Y. Quek, N. Gutierrez-Maddox, Y. Gao, and Q. Shu, “Effect of honey in improving the gut microbial balance,” Food Qual. Saf., vol. 1, no. May, pp. 107–115, 2017B. Burlando and L. Cornara, “Honey in dermatology and skin care: a review.,” J. Cosmet. Dermatol., vol. 12, no. 4, pp. 306–313, Dec. 2013Y. Ranneh et al., “Honey and its nutritional and anti-inflammatory value,” BMC Complement. Med. Ther., vol. 21, no. 1, pp. 1–17, 2021S. Afrin, S. M. Haneefa, M. J. Fernandez-Cabezudo, F. Giampieri, B. K. al-Ramadi, and M. Battino, “Therapeutic and preventive properties of honey and its bioactive compounds in cancer: an evidence-based review,” Nutr. Res. Rev., vol. 33, no. 1, pp. 50–76, 2020K. F. Azman, R. Zakaria, Z. Othman, and C. B. A. Aziz, “Neuroprotective effects of Tualang honey against oxidative stress and memory decline in young and aged rats exposed to noise stress,” J. Taibah Univ. Sci., vol. 12, no. 3, pp. 273–284, 2018R. Bt Hj Idrus, N. Q. A. V. Sainik, A. Nordin, A. Bin Saim, and N. Sulaiman, “Cardioprotective Effects of Honey and Its Constituent: An Evidence-Based Review of Laboratory Studies and Clinical Trials,” Int. J. Environ. Res. Public Health, vol. 17, no. 10, p. 3613, May 2020